Percutian Keluarga Ke Langkawi Dengan AGODA Lebih Jimat Masa & Duit? Ini Buktinya!

Pulau Langkawi memang terkenal di Malaysia. Ini terbukti setelah Langkawi menduduki tempat ke-6 untuk destinasi pilihan dalam Data Tempahan Agoda. Pulau yang masyur dengan lagenda Mahsuri ini bukan sahaja cantik, ianya juga mempunyai banyak tempat menarik untuk dilawati.

Selain memikirkan aktiviti dan tempat untuk dilawati, memilih tempat penginapan yang selamat, selesa dan boleh membuat kanak-kanak seronok juga amat penting. Pengunjung akan menghabiskan separuh masa lawatan mereka berehat di hotel di Pulau Langkawi. Jadi mestilah kena betul-betul pilih yang sesuai.

Untuk percutian keluarga, kami rasa lebih mudah dengan Agoda. Sebuah platform dalam talian yang membolehkan pelanggan menempah penginapan perjalanan dan aktiviti semasa bercuti.  Agoda menawarkan pelbagai pilihan hotel, aktiviti pelancongan atas talian dengan kadar yang menarik.

Dalam sehari jer, kami selesai segala urusan tempahan tiket flight, hotel dan aktiviti untuk percutian keluarga selama 3 hari 2 malam. Berikut saya kongsikan perjalanan menarik sepanjang percutian dan beberapa aktiviti paling best bersama keluarga di Langkawi.

Untuk percutian kali ini, kami memilih kawasan Pantai Cenang yang menjadi pilihan keluarga saya sekiranya kami ingin bercuti di Langkawi. Kerana di sana banyak penginapan yang harganya berpatutan dan sesuai untuk budget kami. Tambahan pula, lokasi Pantai Cenang sangat strategik di mana kami mudah untuk mencari kedai makan, kedai runcit, mesin ATM, membeli cenderahati dan menikmati pemandangan pantai sambil mandi manda di sana.

Untuk penerbangan dan penginapan, tempahan boleh buat serentak dengan Agoda Flight + Hotel dan semestinya lebih jimat dan teratur. Tak payah pening kepala. Untuk penerbangan, terpulang kepada anda untuk memilih sama ada Malaysia Airlines, Batik Air ataupun Firefly. Saya memilih AirAsia kerana lebih murah dan menjimatkan untuk membawa keluarga yang besar.

Untuk penginapan, saya mencari sebuah rumah yang boleh menempatkan 5 hingga 6 orang untuk satu keluarga.  Akhirnya saya menemui penginapan Langkawi 2- Bedrooms Pool Villa yang terletak tidak jauh dari Pantai Cenang.

Kami sekeluarga lebih suka tinggal di rumah, villa atau pangsapuri kerana ia lebih luas. Yang paling penting seisi keluarga boleh mingle-mingle, masak-masak dan dalam sebuah rumah.

Yang paling best, kami juga boleh mempunyai akses ke kolam renang kami sendiri dengan harga yang jauh lebih murah daripada menempah bilik hotel biasa.

Untuk Villa ini, terdapat banyak kemudahan yang mesra keluarga terutama sekali dia ruangan dapur. Banyak peralatan dan perkakas untuk memasak disediakan termasuklah ketuhar, microwave, pinggan mangkuk, periuk dan sebagainya.

Antara kelebihan lain jika kita memilih penginapan bukan hotel, urusan check-in dan check-out sangat mudah. Kalau di hotel sudah pastinya harus beratur panjang untuk urusan check-in.

Kelainan jika anda menginap di Villa yang berkongsepkan privacy ini ialah anda umpama menginap di rumah sendiri.  Ia merupakan sebuah villa mewah yang mempunyai 2 bilik tidur, 3 bilik air serta bilik laundry yang lengkap dan kemas. Bilik mandi utama dilengkapi dengan tub mandi yang boleh memuatkan dua orang dalam satu masa.

Berikut adalah perkongsian step by step tempahan saya dan betapa mudahnya saya merancang keseluruhan perjalanan ini untuk keluarga saya! Menjimatkan banyak masa untuk saya memikirkan apa yang perlu dipakai, apa yang perlu dilakukan untuk keluarga.

Dalam platform yang sama di Agoda, anda juga boleh siap-siap cari aktiviti yang sesuai untuk membawa sekeluarga. Ada beratus-ratus pilihan aktiviti pelancongan disediakan, sampai saya pun tak tahu nak pilih yang mana.

Caranya mudah, dengan hanya pergi ke laman Aktiviti dan masukkan destinasi di ruang pencarian. Nah boleh pilih yang mana anda suka!

Sudah selesai buat tempahan penerbangan, penginapan dan aktiviti, jom saya kongsikan pengalaman kami selama 3 hari 2 malam di Langkawi.

Seperti biasa, sebaik saja tiba di airport kami terus collect kereta sewa di sana. Bila di Langkawi, sebaiknya anda sewa kereta sendiri berbanding bergantung pada kenderaan awam. Jimat masa, tenaga dan senang kalau nak ke mana-mana. Tapi kalau nak guna e-hailing seperti Grab pun boleh juga. Ikut pada keselesaan masing-masing.

Selesai urusan pick-up kereta, kami terus terus pergi makan tengahari di Nasi Dagang Pak Malau yang terletak di Jalan Makam Mahsuri, sekitar 20 minit dari airport. Nasi dagang di sini memang sangat terkenal di kalangan penduduk sekitar dan juga pelancong yang datang ke Langkawi.

Kebiasaannya, pelanggan akan serbu pada waktu pagi untuk sarapan sambil menikmati pemandangan sawah padi yang menghijau. Antara menu popular di sini adalah Nasi Dagang Gulai Ikan dan juga Nasi Dagang Gulai Ayam Kampung. Memang sedap! Ada juga menu lain disediakan di sini kalau anda nak cuba.

Kami tiba di Cenang Plaza Beach Hotel jam 3 petang untuk selesaikan urusan check-in. Kemudian kami harus memandu semula dalam 2km ke Villa ini yang terletak di Pantai Tengah. Langkawi 2- Bedrooms Pool Villa merupakan penginapan mewah dan premium oleh The Vibrant Collections yang terletak di LavaNya Residences.

Villa ini sangat besar ya! Kami disambut oleh staff mereka untuk menerangkan fasiliti yang mereka disediakan. Staff di situ siap beri pesanan, buah-buahan atas meja itu adalah percuma bukan hiasan semata-mata.

Masuk sahaja ke villa ini, sudah semestinya anak-anak teruja melihat kolam renang besar di sebelah ruang tamu. Sambil tengok TV, ibu bapa boleh pantau anak-anak mandi-manda di luar.

Jom Saksikan Fasiliti dan Suasana di Langkawi 2- Bedrooms Pool Villa

Selesai sahaja check-in, kami bergegas ke sebuah tarikan baru di Langkawi. Kalau sebelum ini kita selalu lihat Skybike atau basikal terbang di Jogja dan Bandung, sekarang Langkawi pun ada.

Kalau anda tak tahu, Skybike ini adalah basikal yang dikayuh di atas landasan kabel tergantung. Kalau ambil gambar nampak macam berbasikal di langit! Sebenarnya Di Langkawi  Adventure & Xtreme Park terdapat banyak lagi aktiviti best untuk seisi keluarga.

Kami hanya beli di Agoda dengan promosi 6 dalam 1 untuk aktiviti pada harga RM111 untuk dua orang. Anda boleh pilih mana-mana 6 aktiviti yang anda mahukan termasuklah ATV, lumba go kart, flying fox, memanah, menunggang kuda, paint ball, wayang 5D, rumah hantu, muzium 3D & muzium terbalik. Boleh buat tempahan di sini.

Kami sekeluarga memilih untuk melakukan aktiviti lasak pada hari kedua di Langkawi. Di Langkawi terdapat sebuah tempat iaitu Skytrex Langkawi.

Skytrex ialah satu aktiviti extreme di atas pokok. Kami kena melalui halangan yang agak mencabar (boleh pilih level yang mudah hingga sangat mencabar). Antara halangan tersebut termasuklah flying fox, panjat tangga, meniti kayu, meniti tali dan banyak lagi. Terdapat 3 pakej yang disediakan di Skytrex iaitu little legend adventure, eagle thrill dan island extreme. Jadi anda bolehlah pilih pakej mengikut kemampuan dan keyakinan anda.

Kami sekeluarga memilih eagle thrill untuk dewasa dan little legend adventure untuk kanak-kanak. Disini faktor keselamatan sangat diutamakan. Sebelum memulakan aktiviti kami diberi taklimat dan anda jangan lupa kenakan pakaian yang sesuai untuk aktiviti lasak demi menjaga keselamatan.

Selepas penat memanjat dan mengharungi pelbagai cabaran di Skytrex Langkawi, kami sekeluarga merehatkan diri dan menjamu selera di Paradise 101 Langkawi.

Tidak jauh dari Skytrex Langkawi, Paradise 101 Langkawi menyediakan bot khas untuk membawa para pengunjung ke Paradise 101 melalui jeti yang terletak di antara Pantai Kok dan Telaga Harbour Marina.

Pulau eksklusif ini memang luar biasa cantiknya kerana berlatarbelakangkan Lautan Andaman yang membiru. Pemandangan nya saja sudah cukup menenangkan.

Kami hanya ambil pakej paling jimat iaitu, Paradise 101 Langkawi – Play, Relax, Refresh yang berharga RM49.50 seorang. Pakej ini sudah termasuk boat transfer, Aqua Park (2 jam), Kayak (30 minit), aktiviti memancing, board games, percuma air minuman dan boleh lepak-lepak tepi pantai.

Haa jimat kan? Pakej ini memang sesuai buat seisi keluarga.

Oh ya, di sini juga ada disediakan tempat makan menarik tau. Jadi tak perlu risau nak bawa bekalan makanan banyak-banyak kerana anda perlu rasai pengalaman kulinari yang menarik di OMG Restaurant. mereka juga ada menyediakan makanan ala Barat yang lain seperti Burger, Pasta, Chicken Chop dan Grilled Lamb. Tapi kalau anda tekak Melayu sejati, jangan risau! Di sini juga ada menyediakan makanan lokal seperti Nasi Goreng, Mee Goreng, Kuey Teow Goreng dan Mee Kari. Dessert seperti aiskrim dan waffle juga ada di sini.

Sebenarnya banyak lagi  aktiviti menarik dengan keluarga yang anda boleh kunjungi di Langkawi. Kalau ada ada masa yang lebih lama di sini, anda boleh mencuba aktiviti dibawah dan boleh klik pautan untuk lihat harga pakej di Agoda.

Aktiviti menarik yang disenaraikan di atas ini memang amat berbaloi sekali untuk pengunjung yang datang dengan keluarga. Jika senarai ini masih tidak mencukupi, boleh sahaja terus ke laman web Agoda untuk lebih pilihan aktiviti.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Pernah Jadi Aktor Drama Bersiri, Ramai Mahu Fahmi Fadzil Jadi Menteri Komunikasi & Terajui RTM

Ahli Parlimen Lembah Pantai, Fahmi Fadzil telah mencuri perhatian netizen di laman twitter. Baru-baru ini, di akaun Twitternya, seorang rakyat Malaysia berkongsi imej Ketua Penerangan PKR itu yang lebih muda di skrin TV semasa dia menjadi pelakon dalam sebuah drama Gol & Gincu The Series, yang disiarkan dari Jun 2006 hingga September 2007 selama 2 musim.

Dalam siri itu, Fahmi memegang watak sampingan iaitu sebagai  Irwan, dan itu bukan satu-satunya peranannya kerana dia dan beberapa peranan lain dalam produksi yang berbeza. Dia bukan sahaja berbakat dalam lakonan tetapi juga dalam penulisan lakon layar. Menurut IMDb, Fahmi menulis filem seram tempatan, Histeria yang ditayangkan pada 2008 lalu.

Sementara itu, seorang lagi pengguna Twitter kemudiannya berkongsi klip lama Fahmi menemu bual arwah Yasmin Ahmad, penerbit dan pengarah filem tempatan yang terkenal dengan karya arahannya dalam Sepet dan Talentime.

Pernah bertemubual dengan Yasmin Ahmad pic.twitter.com/0ouL2ds6of

Mungkin ramai yang tidak tahu penglibatan Fahmi dalam industri seni, kerana netizen meluahkan rasa terkejut mereka terhadap posting tersebut. Beberapa netizen juga memberi cadangan  bahawa dia harus dipilih sebagai Menteri Penerangan.

Tak mustahil, mungkin selepas ini salah seorang Menteri di kabinet kita merupakan insan yang pernah menjadi pelakon dan menyumbang kepada industri hiburan. Sama-sama kita nantikan pengumuman dari PM nanti!


Wawa Zainal Terkedu Selepas Ditegur Suami

Baru-baru ini, Aeril Zafrel dan isterinya Wawa Zainal telah membuat live di media sosial sambil menjual barangan kosmetiknya, WAWA COSMETICS.

Namun, dalam live tersebut Aeril telah menegur Wawa sesuatu sehingga membuatnya terdiam dan terkedu.

Diam seribu bahasa! Kelu terus wawa zainal.. Tapi asben jenis tegur soft je jaga air muka isteri.. #wawazainalcosmetics #jdtpialamalaysia2022

Dalam video tersebut,  Wawa terlihat fokus semasa mempromosikan produknya kepada semua penonton. Aeril yang nampak aurat isterinya terus menegur dan menutup lengan Wawa. Wawa kelihatan terkejut lalu terdiam seribu bahasa.

Nampak ba tanganmu. Kita ini meniaga jangan sampai tunjuk aurat.

Tambah Aeril lagi, apa yang dikatakan tadi satu kata-kata yang mendalam sehinggakan membuat Wawa terus terdiam dan tidak berkata-kata.

Hasil tinjauan Murai MY di ruangan komen tersebut, ramai yang memuji tindakan Aeril yang menegur isterinya dengan lembut.

dia mau tegur depan-depan..ada wife jenis melawan. jadi dia tegur depan live.. hahahhahaa.. terus diam.tak leh lawan 😂😂😂

best je die tegur.. tegur tanpa kecik kan hati.. sambil tegur.. sambil bergurau kan..

Sekadar info, Wawa telah berkahwin dengan pelakon Aeril secara rahsia pada 25 Februari 2012, dan menikah untuk kali kedua pada 4 Februari 2013 di Masjid Jumhuriah, Taman Dato’ Harun, Petaling Jaya. Wawa dan Aeril telah melangsungkan persandingan di Dewan Sri Kenangan MPSP Sungai Petani, Kedah pada 31 January 2015. Pasangan ini dikurniakan 4 anak.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Stellar Tampil Dengan Taruhan Pertama

Berhasrat besar ingin menempa nama dalam industri muzik tempatan, kumpulan wanita Stellar muncul mempertaruhkan lagu pengenalan mereka berjudul Where You Wanna Go. Kumpulan ini dianggotai Farisa, Hasya, Sheena, dan Hany, dengan misi mereka sendiri dalam memperjuang hala tuju karier mereka.

Bukan sekadar mahu menjadi penghibur, Stellar juga sebaliknya berhajat memperkasa golongan wanita pada zaman sekarang. Demikian juga untuk lagu Where You Wanna Go ini menceritakan tentang persahabatan mereka demi menjadi seorang yang berkuasa dan berdikari.

Walaupun menggunakan judul inggeris, bagaimanapun ia sebuah lagu melayu yang penuh kata-kata semangat terutamanya kepada kaum wanita. Menurut Stellar, mereka menekankan bahawa setiap wanita akan rasa ‘power’ apabila menyelami maksud lagu ini. “Where You Wanna Go mengenai sifat perkasa seorang wanita dan tentang diri kami yang mampu berdiri dengan kaki sendiri tanpa mengharapkan bantuan orang lain dalam mencapai matlamat kehidupan.

“Selain itu, mesej dalam lagu ini juga ingin disampaikan adalah tentang persahabatan antara mereka dalam membina karier sebagai kumpulan wanita menetapkan corak pemikiran serta sikap yang tepat.

“Lagu ini secara keseluruhannya berkaitan dengan keyakinan diri juga, antara baris yang kami tekankan dalam lagu ini seperti “Akulah ratu, dan raja sekali”. Kita tak perlu sesiapa untuk mencipta versi diri yang terbaik. Asalkan ada kita berpegang teguh dengan pendirian dan prinsip yang kuat. Ia memboleh kita untuk hadap apa pun dugaan hidup menimpa kita,” kata mereka.

Menerusi pendirian Stellar ini, mereka jelas menekankan bahawa sebagai wanita, mereka perlu memiliki sifat berdikari dan sentiasa mahu memajukan diri. Ini kerana, sifat begitu amatlah penting agar seseorang tidak mudah ditindas.

Penghasilan lagu ini juga mendapat semangat dan inspirasi dari insan terdekat mereka. Bagi mereka, itu merupakan pencetus utama idea dalam hasilkan lagu ini. Dengan lirik-liriknya juga dapat memberi makna dan boleh dikaitkan dengan lagu ‘Where You Wanna Go’. Justeru, ia membawa makna yang cukup mendalam buat mereka.

“Kami dapat inspirasi daripada semua kawan, saudara mara wanita dan juga ibu kami sendiri. Memang berkaitanlah dengan kehidupan kami sebab semua wanita yang rapat dalam hidup bahkan kami sendiri banyak harungi masalah masing-masing dan Alhamdulillah kami wanita yang tak reti mengalah.

“Selain itu, lagu ini cukup istimewa dalam hati kami kerana ada antara kami pernah diperlekeh oleh orang sekeliling dan dikatakan kami terlalu manja sewaktu membesar. Ia membuatkan kami terasa sunyi dalam pembesaran kami sehingga usia sekarang.

“Namun sekarang kami tidak lagi rasa kesunyian sebegitu jika kami ada kenyakinan, serta dikelilingi oleh orang yang tepat. Lagu ‘Where You Wanna Go’ juga dapat semaikan sifat seseorang yang kami mahu jadi seperti seorang wanita yang gagah, berdikari, seksi, dan tegas dalam sesuatu perkara,” kata Stellar.

Kumpulan wanita dari Subang Jaya yang ditubuhkan tahun lalu ini yakin mampu memberi kelainan serta hala tuju lebih tepat. Mereka tidak putus asa dalam memperjuangkan mesej ini dan ingin pamer lebih banyak lagi kemampuan serta sisi berbezanya berbanding kumpulan wanita lain.

“Kami juga yakin bahawa Stellar boleh pergi jauh kerana kami merupakan sahabat sejak zaman sekolah lagi. Dengan gaya kami yang berbeza, kami dapat memberikan impak lebih bermakna dengan gabungan idea berbeza. Lagi mengujakan, jika ada persaingan sebab ia akan lebih tingkatkan motivasi serta semangat yang berkobar-kobar itu.

“Kami berempat memang rapat sebelum wujudnya Stellar pun. Penubuhan kumpulan ini dibuat dengan memerhati dan peroleh banyak idea untuk membawa genre yang berbeza daripada orang lain. Ini baru permulaan dan kami sangat teruja,” kata mereka lagi.

Dalam pada itu, Stellar berharap mesej utama lagu ini mampu meresap ke dalam sanubari setiap pendengar khasnya wanita. Bagi mereka, wanita cukup kuat dan tabah melalui kehidupan tanpa rasa disisih.

“Kami berharap sangat pendengar boleh kaitkan lagu ini dengan diri mereka secara tidak langsung menyebarkan mesej-mesej lagu ini kepada wanita yang lain. Walaupun kami baru bermula dan ada kekurangan, tapi kami janji akan sentiasa bekerja keras tunjuk menghasilkan karya yang terbaik buat semua pendengar.” katanya.

‘Where You Wanna Go’ boleh dimuat turun di iTunes dan dinikmati menerusi platform penstriman muzik terpilih seperti Spotify, Apple Music, Deezer, JOOX Music, KKBox, YouTube dan YouTube Music.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Melly Goeslaw Tiba Di Kuala Lumpur, Ziarah Pusara P. Ramlee & Saloma

Penyanyi terkenal Indonesia, Melly Goeslaw tiba di Kuala Lumpur hari ini bagi membuat persediaan sebelum sesi bersama pihak media tempatan esok.

Sejurus tiba di ibu negara, Melly dan suaminya Anto Hoed menziarahi pusara pasangan penyanyi legenda, Allahyarham Tan Sri P. Ramlee dan Allahyarhamah Puan Sri Saloma di Jalan Ampang.

Menurut Melly yang berkongsi hal itu di Instagram, dia amat mengagumi keindahan karya P. Ramlee dan terinspirasi daripada kisah hidup seniman itu.

“Sudah lebih 10 tahun kami tidak ke Kuala Lumpur. Banyak yang meminang saya untuk mengadakan konsert di KL. Tetapi rasa kagum saya terhadap Almarhum P Ramlee membuat saya berfikir sangat panjang.

“Saya ingin mendapat rekan yang sejiwa dengan keinginan saya dalam konsep dan segalanya. Terlalu kagum saya dengan kejeniusan karya-karya beliau , dan kisah semasa hidupnya yang amat menginspirasi saya dalam bermuzik.

“Hari ini saya tiba di KL untuk persiapan berjumpa dengan media esok .Saat tiba tadi kami langsung berziarah ke makam P Ramlee dan Saloma , dan berkesempatan pula berjumpa dengan cucu daripada Saloma . Dan baru tau juga kalau ternyata P Ramlee masih ada keturanan Aceh,” kongsinya.

A post shared by Melly Goeslaw (@melly_goeslaw)

Meninjau ruangan komen entri berkenaan, rata-rata wargamaya meninggalkan respon positif dan ramai juga peminat Melly di Indonesia yang mengagumi bakat Allahyarham Tan Sri P. Ramlee.

Pertemuan Melly bersama pihak media yang dijadualkan esok adalah untuk konsertnya yang bakal diadakan pada sekitar awal tahun hadapan.


‘Scammers’ Guna Wajah Dalam Iklan Palsu, Dr Amalina Tampil Beri Pesanan!

Personaliti terkenal dan pakar bedah kelahiran Malaysia yang menetap di United Kingdom, Dr Amalina Che Bakri tampil memberikan teguran selepas terdapat pihak yang tidak bertanggungjawab menggunakan wajahnya untuk mempromosikan iklan palsu sesebuah produk.

Dr Amalina menjelaskan bahawa dia tidak pernah menjadi duta atau menjual sebarang produk kesihatan seperti yang diiklan di media sosial.

“Anda semua harus tahu bahawa saya tidak endorse atau menjual produk kesihatan. Sila ambil perhatian bahawa saya bukan duta untuk sebarang produk kesihatan.”-Tulis Dr Amalina

Mengetahui ada di antara netizen di media sosial yang telah membeli, namun tidak mendapat produk berkenaan, Dr Amalina menitipkan pesanan buat orang ramai agar tidak terpengaruh dengan scammers yang telah menyunting fotonya untuk mempromosikan iklan yang tidak benar itu.

“Saya dimaklumkan bahawa ada di antara anda yang membeli produk ini tetapi tidak pernah menerimanya. Tolong jangan terpengaruh dengan scammers ini.

Mereka edit foto saya. Tolong jangan likes atau share post, dan sila report. Saya tidak mempunyai akaun Facebook. Terima kasih.”-Tambahnya lagi

Jangan terpengaruh dengan iklan produk yang tidak ada kesahihannya. Berhati-hati ya semua..

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Aishah Azman Mengamuk Di Instagram, Apa Yang Dah Berlaku?

Nor Aishah Afika Azman Shah atau lebih dikenali sebagai Aishah Azman membuat beberapa perkongsian di laman sosial instagramnya semalam. Namun, perkongsian tersebut seolah-olah ditujukan kepada seseorang yang mana cuba membuat masalah dengan ahli keluarganya.

Curang dengan suami sendiri, minum arak, pergi club, makan bab*, duduk serumah dengan suami orang dia masih berstatus isteri orang, suka mereka-reka dan manipulate cerita seolah-olah awak yang victim.-tulisnya

Menerusi instastory yang dimuatnaik oleh Aishah, dia memberi sau penyataan mengenai individu yang curang dengan suami sendiri serta melakukan perkara-perkara yang haram di sisi agama Islam. Bukan itu sahaja, dia juga mengatakan individu itu telah mereka-reka cerita seolah-olah individu tersebut ialah mangsa keadaan.

Aishah menegaskan agar pihak berkenaan tidak memanipulasi cerita mengenai penceraian dengan abangnya dan isu siapa kena pukul. Tegasnya lagi, dia mengetahui apa yang sebenarnya berlaku antara individu tersebut dan abangnya.

Jangan sebarkan fitnah. suka cederakan diri sendiri dan manipulate cakap abang saya pukul awak. jangan macam tu. saya tahu A-Z apa awak buat dengan abang saya. Allah Maha Besar

Aishah menjelaskan bahawa dirinya sama sekali tidak berniat untuk membuka aib sesiapa. Namun setelah abangnya difitnah, dia terpaksa bertindak sedemikian agar nama keluarga mereka tidak tercemar. Dia sempat memberi amaran sekiranya masih ada lagi fitnah yang diberikan selepas ini, dia tidak teragak-agak untuk mengambil tindakan terhadap individu tersebut.

Saya tiada niat untuk membuka aib sesiapa, tapi awak sudah menabur fitnah pada abang saya,. Dalam masa yang sama kami sekeluarga yang tiada kena mengena juga terpalit. Jika ada lagi kata-kata yang berbaur fitnah, saya dan keluarga takkan teragak-agak intuk ambil tindakanpada awak dan kuncu-kuncu awak.-Tegasnya

Pihak Murai MY berharap agar Aishah sekeluarga kuat dan tabah dengan ujian yang menimpa pada masa kini. Semoga kebenaran berpihak kepada orang yang benar.


‘Payung Emas Ada?’- Gurauan Shaheizy Sam Untuk Isteri Buatkan Netizen Risau

Kemarin, berlangsungnya majlis akad nikah Syifa Melvin dan Safawi Rashid dengan dihadiri oleh ahli keluarga dan sahabat handal. Keluarga dan para tetamu memakai pakaian serba putih mengikut tema yang ditetapkan oleh pasangan tersebut.

Namun , disebalik persiapan untuk menghadiri majlis tersebut, Shaheizy Sam dan Syatilla Melvin dilihat pergi ke sebuah kedai untuk membeli sampin berwarna putih untuk dipakai oleh Shaheizy Sam. Gelagat Sam bergurau dengan isterinya mengenai payung emas mencuit hati netizen.

There are things that money cant buy @SyatillaMelvin U have to earn it #PayungEmas #FYP #ForYourPage

Sam sempat bergurau dengan isterinya dengan menanyakan kepada juru jual ,

“ada payung emas tak ? saya nak bagi dekat isteri saya ni “

Netizen terhibur dengan gelagat Sam bergurau pekara tersebut dan memberi nasihat agar hati-hati sebab isterinya itu garang orangnya.

Pasangan popular itu mendirikan rumah tangga pada tahun 2016 dan dikurniakan tiga orang cahaya mata  iaitu Syeriv Samheizy, Sarima Samheizy dan Salama Samheizy Shaheizy Sam.


‘Macam Anak Turkey’- Anak Rozita Che Wan Pakai Tudung Curi Perhatian Netizen

Siapa sahaja yang tidak kenal dengan anak dara Rozita Che Wan atau Che Ta, Aaisyah Dhia Rana?

Terbaru, pelakon Rozita memuat naik video anaknya perempuan , Aaisyah Dhia Rana yang tampil mengenakan tudung berwarna pink yang dililit dibahagian tengkuk menampakkan kecantikkannya yang seiras seperti ibunya yang sedang meneman ibunya di sebuah restoran.

Mana tidaknya, anak dara itu sering berhias mengalahkan ibunya sendiri dengan fesyen dan solekan yang dia sendiri mahukan. Yelah ke mana tumpahnya kuah jika bukan pada nasi, bukan?

peneman mak diaaaaa… #aaisyahdhiarana #fyp #cheta #rcw

♬ original sound – ROZITA CHE WAN – ROZITA CHE WAN

Rata-rata netizen puji dengan penampilan anaknya yang persis macam anak Turkey dengan kulitnya putih salju, hidungnya yang mancung dan wajahnya mempunyai campuran Melayu-Inggeris.

Sekadar info,  Aaisyah Dhia Rana merupakan anak ketiga kepada pelakon itu hasil perkahwinannya bersama pelakon Zain Saidin. Terdahulu, Che Ta turut mempunyai dua orang anak lelaki iaitu Ammar Effendy dan Aniq Ezzra hasil perkongsian hidup dengan bekas suaminya yang terdahulu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Semoga Cepat Sembuh Sayang”- Warganet Titip Doa Buat Anak Eyra Hazali

Hazirah Qasdina Hazali atau lebih mesra dipanggil Eyra merupakan seorang pelakon dan model wanita Malaysia.

Baru-baru video anak sulung Eyra, Hayder telah tular di tiktok dengan telatahnya yang comel walaupun dalam keadaan sakit. Video tersebut telah dimuatnaik oleh akaun @onlytira_.

Get well soon baby💌 [#familyhaziqnadzli #fypシ #virall xyzcba]

♬ original sound – tirastyles._ – tirastyles._

Menerusi video tersebut terlihat Eyra yang cuba berkomunikasi dan bergurau dengan anaknya yang sedang sakit ketika itu. Hayder yang masih demam itu terlihat masih bertenaga walapun di masukkan di dalam wad.

Hasil tinjaun Murai MY keruangan komen posting tersebut, ramai yang menitipkan doa supaya Hayder dan adiknya cepat sembuh. Ada juga yang memuji dengan kecomelan Hayder di dalam video tersebut.

comelnyaa hayder walaupun xsihat .. semoga cepat sembuh hayderr

comelnya hayder,semoga cepat sembuh sayang

Warganet turut memberi kata-kata semangat buat Eyra untuk terus kuat dalam menjaga anak-anaknya yang sedang sakit.

suara eyra macam lepas nangis nak hiburkan anak untuk happykan situasi .i feel you ..we as mom harus kuat untuk anak .. even skit pun terjadi dekat anak auto sad- warganet

Sekadar info, Eyra berkahwin  dengan pemain bola sepak dan penjaga gol, Haziq Nadzli pada 1 November 2019 dengan sekali lafaz. Kini dia dikurniakan dua orang cahaya mata iaitu Hayder dan Endra.


‘Bagi Perempuan Menang?’- Amelia Henderson Tak Puas Hati Dengan Idris Khan

Amelia Henderson dan Idris Khan di satu kan dalam satu podcast yang dinamakan Studio Sembang yang dihostkan oleh Amelia Henderson sendiri dalam sesi sembang megenai isu-isu yang sering mereka terima DM di Instagram dan juga kisah yang orang tidak tahu.

Namun, apa yang menarik perhatian Murai.MY ialah Idris Khan memuatkan satu video di Instagramnya dengan satu kapsyen yang membuatkan Amelia Henderson marah. Kenapa agak-agaknya ?

Video tersebut memaparkan kedua pelakon tersebut membuat satu trend yang sedang popular di Tiktok dan Idris Khan tidak boleh menampung badannya lalu jatuh. Namun, apa yang mencuit hati adalah kapsyen Idris Khan iaitu :-

“Hidup lebih bahagia bila bagi perempuan menang. Percaya lah 😆”

A post shared by Idris Khan (@theidriskhan)

Namun, Amelia Henderson menyerang semula Idris Khan dengan memberi komen dan Idris Khan juga membalas komen tersebut.

“Bagi Perempuan Menang !!!!!!??? BAGI ?”- Amelia.

Rata-rata netizen cuit hati dengan gelagat pelakon tersebut disebabkan kapsyen dibuat oleh Idris Khan , netizen percaya bahawa perempuan memang tak nak kalah dan susah untuk dikalahkan.

Amelia Henderson merupakan hos dalam satu program podcast yang dinamakan “Studio Sembang” yang ditayangakan di Youtube pada setiap hari Khamis dengan menampilkan selebriti yang diundang di mana mereka akan sembang dan memberi nasihat pasal isu-isu yang peminat DM kat mereka secara anonymous di IG @studiosembang.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Haritu Takde PM, Bising, Marah..”-Nabila Huda Tegur Netizen Persoal Nilai Kasut PM-10?

Baru-baru ini tular kenyataan yanag berbaur sindiran terhadap Perdana Menteri, Datuk Seri Anwar Ibrahim yang telah menolak menggunakan kenderaan jenis Mercedes S600 untuk kegunaan urusan rasmi, namun dilihat memakai kasut berjenama mewah yang berharga kira-kira RM5,500.

Isu tular tersebut turut mendapat reaksi oleh Pelakon, Nabila Huda menerusi ciapan di Twitter yang menegur sikap segelintir netizen yang mahu memecahbelahkan sesama sendiri.

“Nak cakap pasal bangsa lain itu ini lah, tanah Melayu lah, hak Melayu lah. Tapi dalam tak sedar, sendiri yang nak pecahbelahkan sesama sendiri. Tak puas hati sesama sendiri, fitnah sesama sendiri. Macam mana tu. Very confusing la you guys ni.”-Tulis Nabila

Dalam pada itu, pelakon filem Munafik ini turut mempersoalkan segelintir netizen yang tidak berpuas hati dalam setiap perkara sehinggakan sanggup ‘menyiasat’ harga kasut yang dipakai oleh Perdana Menteri ke-10 itu.

“Hari tu takde PM, bising, marah, tak puas hati lama tunggu..Now dah ada tak puas hati pulak. Sebelum ni tak suka, yang baru pun tak suka.

Habis nak yang mana ni? Semua ada je yang tak kena. Sampai kasut orang tu pun kau nak investigate berapa harga. Apa benda korang ni..”-Tambahnya lagi

Sekadar info, Perdana Menteri ke-10, Datuk Seri Anwar Ibrahim menerusi ciapan di Twitter menjelaskan bahawa kasut miliknya yang didakwa bernilai lebih dari RM5,000 itu adalah pemberian Tuanku Sultan Johor dua tahun yang lalu.


‘Aku Telah Banyak Melalui Dugaan, Penderitaan…”- Amelina Luah Kisah Hidupnya

Sebelum ini, kita sedia maklum dengan mengenai satu video yang memaparkan keganasan rumah tangga yang mempunyai kaitandengan seorang penyanyi dangdut Malaysia.

Amelina atau nama sebenarnya, Norazlina Amir Sharipuddin tidak membicarakan mengenai kes penderaan yang didakwa membabitkan bekas suaminya, selepas tular video tindakan kejam seorang lelaki terhadap seorang wanita.

Amelina memuat naik satu posting di Instagramnya dengan kapsyen meluahkan apa yang dia rasa selama ini dan inginkan kebahagian yang akan datang.

A post shared by AMELINA AMIR (@amelinaamirsharipuddin)

Dalam kisah hidup ku, aku telah bnyk melalui dugaan, penderitaan, kesakitan serta pernah berkali2 kalah & salah dlm menempuhi perjalanan kehidupan.
Disakiti sesuatu yg amat berat di tanggung, hanya yg tersakiti yg akan memahami, dari itu cubalah untuk tidak menyakiti.
Aku tidak meminta lebih tetapi izinkan aku merasa kebahagiaan walaupun sekelumit di sepanjang menempuh takdir ku.
Doakan aku terus kuat demi meneruskan perjuangan untuk segala yg aku perjuang kan.

Rata-rata peminatnya titipkan doa yang terbaik untuk Amelina agar akan ada sinar yang akan menyinari kehidupan penyanyi dangdut itu.

Sekadar Info, Amelina sebelum ini pernah berumah tangga dengan bekas suaminya, Reduan Mahamood pada 26 April 1999 dan bercerai pada 29 Jun 2016. Terdahulu, tular di media sosial video berdurasi satu minit tujuh saat itu memaparkan lelaki berambut panjang menarik tudung wanita berkenaan sebelum mangsa di heret dan di tendang berkali-kali di muka serta badan.


Persoal Artis Minta Derma Biayai Kos Rawatan Medikal, Aeril Zafrel Beri Respon ‘Padu’!

Umum mengetahui pelakon Nad Zainal masih berada di Unit Rawatan Rapi (ICU) sejak minggu lalu disebabkan jangkitan kuman pada paru-paru.

Rakan-rakan industri seperti penerbit dan pengarah, Shahrulezad Mohameddin, Fasha Sandha,  Ungku Ismail, Aeril Zafrel dan ramai lagi telah melancarkan tabung kecemasan sebagai inisiatif rakan artis serta peminat bagi meringankan beban keluarga Nad Zainal.

Walaubagaimanapun, terdapat komen negatif dari netizen yang mempersoalkan tindakan artis meminta derma serta menyifatkan ia sebagai satu tindakan yang memalukan.

“Aik artis pun minta tolong derma jugak ke? Bukan ke artis ni dah ada pertubuhan.

Kenapa sampai nak minta derma 1 Malaysia. Buat malu je orang tengok.”-Komen seorang netizen

Tidak berdiam diri, Aeril Zafrel turut membalas komen netizen berkenaan dan menasihati untuk menitipkan doa jika tidak boleh menghulurkan derma.

“Kalau tak boleh derma. Doakan pun dah mencukup sis.”-Balas Aeril

Sama-sama kita doakan agar Nad Zainal diberikan kesembuhan dengan cepat..

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Ingatkan Bawak Plastic Bag Kiri Kanan” – Busana Aina Abdul Jadi Bahan Jenaka Netizen?

Penampilan penyanyi berbakat, Aina Abdul ketika membuat persembahan di sebuah private event anjuran Syarikat minyak dan gas, Petronas baru-baru ini  telah mencuri perhatian ramai.

Aina dilihat menggayakan persalinan hitam dan lengan berwarna putih hasil rekaan pereka terkenal, Khuntum .

“Thank you @Petronas for tonight!”-Kapsyen Aina di Instagram

A post shared by AINA ABDUL (@ainaabdul)

Tinjauan Murai MY di ruangan komen mendapati rata-rata peminat membanjiri hantaran Aina di Instagram dengan kata-kata pujian serta berseloroh terhadap busana penyanyi lagu Sumpah itu.

“Laa ingatkan bawak plastic bag kiri kanan..😂.”

“I ingatkan Aina bawa dua biji bawang putih tadi hehe. But love it creative. Stay gorgeous Aina.”

“Ni kalau tengah lapar, baju ni boleh bawa bergaduh 🤣.”

“Kalau pi kenduri boleh tapau makanan ni.”

“😍😍😍 Cantik sangattt . Aaaaaaa lengan sadonyaaa hehe 🔥 😂😂.”

Apapun, Aina Abdul sememangnya mempunyai citarasa dan berani untuk tampil menggayayakan fesyen unik, sekaligus memecah kotak kebiasaan dalam berpakaian. Apa pendapat anda?


[VIDEO] Memey Suhaiza Buat Kejutan Untuk Abby Abadi, Cetus Rasa Sebak Peminat!

Hubungan akrab di antara Abby Abadi dan Memey Suhaiza sentiasa menjadi perhatian ramai, lebih-lebih lagi ketika meraikan advance birthday buat Abby bersama ahli keluarga.

Menerusi video yang dimuatnaik di Instagram, Memey mengatakan bahawa mereka meraikan ulang tahun kelahiran Abby Abadi yang ke-45 sehari lebih awal disebabkan mempunyai urusan di Singapura.

“Happy advance birthday @mamaebbyyabadi ❤. Esok birthday mama yang ke? 😆 Siapa tahu? 😍. Esok mama nak ke Singapore..Jadi abah kata jom sambut kat rumah makan-makan sebelum mama pergi SG. Jom sama-sama doakan yang baik untuk mama.”-Tulis Memey

A post shared by wifeyNH (@memeysuhaiza)

Di ruangan komen, ramai peminat dilihat menitipkan ucapan buat Abby, malah ada yang turut meluahkan rasa kagum melihat kebahagiaan di antara dua keluarga ini.

“Bila tengok momen ni tiba air mata menitik jatuh. Betapa bahagia tengok pasangan ni.”

“Meriah walaupun cuma anak beranak jer. Happy birthday Mama Abby Abadi.”

“Happy birthday Mama Abby semoga dikurniakan kesihatan yang baik dipanjangkan umur dimurahkan rezeki.”

“Sentiasa sebak tapi bahagia tengok keluarga ni.”

Kami di Murai MY turut mahu mengucapkan selamat ulang tahun yang ke-45 buat Abby Abadi, semoga dipanjangkan umur dan dipermudahkan segala urusan..

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Mak Buli Anak”- Telatah Permaisuri Agong Buat Netizen Terhibur

Kebawah Duli Yang Maha Mulia Seri Paduka Baginda Raja Permaisuri Agong Tunku Hajah Azizah Aminah Maimunah Iskandariah Binti Almarhum AlMutawakkil Alallah Sultan Iskandar Al-Haj. Baginda merupakan Puteri yang ketiga kepada Duli Yang Maha Mulia Baginda Sultan Iskandar Al-Haj Ibni Al-Marhum Sultan Ismail, Sultan Johor.

Tular di laman sosial TikTok satu video pemaisuri yang menyakat dua anakanda baginda di sebuah majlis. Video tersebut telah menjadi perhatian orang ramai.

PART 1 : Telatah Raha Pemaisuri Agong, Tunku Azizah Aminah Maimunah Iskandariah bersama anakanda beliau Nak tahu apa yang terjadi? ❤ #Pemaisuri Agong #pahangroyalfamily

♬ original sound – bellapetocks – bellapetocks

Menerusi video yang telah dimuat naik oleh @bellapetocks_ , terlihat Baginda Permaisuri berada di atas pentas sedang memanggil kedua anakanda baginda untuk naik ke pentas. Namun dua putera itu saling tunjuk menunjuk antara satu sama lain untuk dipilih dan pada akhirnya, kedua-dua naik ke pentas.

Menjengah ke ruangan komen video tersebut, ramai yang memuji permaisuri sporting dengan anakanda baginda. Bukan itu sahaja, ada juga yang mengatakan pemaisuri ini seorang yang berkeperibadian rendah diri dan berjiwa rakyat.

Sporting sungguh Tengku Permaisuri bersama anakanda baginda🥰

PROUD OF THEM, SANGATT HUMBLE BRJIWA RAKYAT, SEMOGA ALLAH SWT SENTIASA MERAHMATI MEREKA…AAMIIN YRA


Azhan Rani Bawak Ibu Bercuti, Buat Warganet Terharu

Terbaharu, pelakon, Azhan Rani berkongsi gambar-gambar di media sosialnya ketika sedang bercuti bersama ibunya yang dilihat para warganet tahu tempat-tempat makan yang dipergi oleh Azhan ini.

Azhan Rani membawa ibunya bercuti di Baling, Kedah dan negara Thailand. Mereka dilihat berjalan- jalan di sekitar kawasan percutian itu dan menjamu selera di tempat makan yang terkenal di sana. Beliau juga sempat bersoloroh dengan masyarakat disana. Azhan yang membawa ibunya dengan kerusi roda jelas sayang dan kasih seorang anak kepada ibu yang ingin meluangkan masa bersama.

A post shared by Azhan Rani (@azhan_rani)

Melihat ruangan komen, rata-rata netizen meninggalkan respon positif dan memuji kebaikan Azhan Rani terhadap ibunya.

Sekadar info, Azhan Rani masih lagi tidak berkahwin dan menumpu penuh perhatian kepada ibunya selepas pemergian ayahnya.


‘Memang Sampai Habis Asyik Gelak’- Netizen Terhibur Dengan Gelagat Hos WHI

Kalau sebut rancangan ini mesti orang tahu sebab ia terkenal dengan isu-isu wanita diluar sana terutama melibatkan hal-hal perkahwinan.

Rancangan ‘ Wanita Hari Ini’ atau WHI yang dihoskan oleh dua pengacara. Namun, apa yang dapat dilihat adalah gelagat hos-hos yang mudah terhibur dan kemudiannya ia berlarutan hingga habis babak rakaman.

Bila dapat member satu kepala, mudah terhibur macam ni lah #lawak #fyp #whitv3 #kampung @fatinmims @Fiza Sabjahan

♬ original sound – whitv3_malaysia – whitv3_malaysia

Menurut video dari WHI , gelagat Fiza Sabjahan dan Fatin yang kelihatan menahan ketawa apabila melihat gelagat Ali yang agak ‘keras’ disitu. Pekara tersebut kemudiannya membuatkan mereka tidak dapat menahan ketawa.

Rata-rata warganet tidak gering gusi melihat keletah pengacara tersebut kerana disatukan dengan rakan kerja yang ‘sekepala’.

Biasalah kerja menjadi pengacara ini bukan mudah lagi-lagi hendak mengawal pekara yang tidak dijangka akan berlaku. Namun, mereka pandai bertindak professional dalam mengendalikan situasi tersebut.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Apakah Kita Benar-Benar Bersyukur”- Ardell Aryana Kongsi Video Buat Netizen Sebak

Nurul Hidayah Mohd Amin atau lebih dikenali sebagai Ardell Aryana merupakan seorang pelakon, pengacara dan model wanita Malaysia. Dia turut bergiat aktif dalam misi Amal Palestin.

Ardell memuatnaik satu video mengenai kanak-kanak yang berada di bumi Palestin di laman TikToknya, @ardellyana. Video tersebut mendapat perhatian ramai.

” Ternyata yang bersifat sementara itu bukan yang terbaik untuk kami”🥷🏻 kata2 yang keluar dari mereka 🫂 Terbit dihati ” apakah kita sudah benar2 bersyukur” ? #fyp #humanity #syria #palestine #Allahuakbar #fypシ #seeyousoon 🧒🏻👧🏻

♬ original sound – Idris Shamsuddin 🇲🇾🇵🇸 – Idris Shamsuddin

Pada posting video tersebut, dia berkongsi kata-kata dari penduduk palestin yang mengatakan bahawa perkara yang bersifat sementara itu bukan terbaik untuk mereka. Sempat Ardell mengajukan soalan kepada penonton adakah kita sudah benar-benar bersyukur?

Menjengah ke ruangan komen, ramai netizen yang sebak apabila melihat video tersebut dan akui mereka di sana sangat kuat. Ada juga yang menitipkan doa buat penduduk Palestin agar sentiasa dalam keadaan baik dan selamat.

semoga sihat selalu anak-anak, terus kuat🥺

Disebalik kesedihan.. Ade kekuatan yg luar biasa pada anak tu…

semoga segalanya dipermudahkan buat si comey semua… Aamiin

Sekadar info, pada 1 September 2019, Ardell sah menjadi isteri kepada pelakon Nadzmi Adhwa dan selamat diijabkabulkan di kediamannya di Seri Kembangan, Selangor. Mereka berdua mulai rapat selepas bertemu dalam drama bersiri Namaku Bedah pada tahun 2015


Isu Warga Emas Tembak Kucing Sampai Mati, Chef Wan Luah Rasa Kesal!

Baru-baru ini tular berita mengenai tindakan seorang warga emas yang telah menembak seekor kucing milik jirannya sehingga mati mendapat reaksi dari pelbagai pihak termasuklah selebriti chef terkenal, Datuk Redzuawanatau lebih dikenali sebagai Chef Wan.

Menurut Chef Wan, beliau meluahkan rasa sedih melihat manusia yang tidak mempunyai sifat belas kasihan. Jelasnya, manusia seharusnya memberi perlindungan dan kasih sayang terhadap setiap haiwan yang hidup di dunia.

“Sedihnya melihat manusia yang tiada sifat belas kasihan, kasih sayang malahan menanam sifat benci dan berdendam pula. Mereka dicipta oleh Allah sama seperti kita malangnya otak yang lebih kecil daripada kita.

Kita sepatutnya menjadi manusia yang belas kasihan dan empati dan memberikan kasih sayang serta perlindungan kepada mereka. Sebaliknya ada yang memilih untuk menjadi kejam dan jahat kepada haiwan ini.”-Tulis Chef Wan

Tinjauan Murai MY di ruangan komen, rata-rata netizen turut bersetuju dengan kenyataan yang diberikan oleh Chef Wan, malah ada yang turut meluahkan rasa berang terhadap tindakan warga emas tersebut yang disifatkan sebagai tindakan yang sangat kejam.

“Menjawab lepas tu di akhirat lagi. Mana lah sifat kemanusiaannya.”

“Kejam..Sakit hati bila berdepan dengan manusia takde perasaan ihsan kepada haiwan.”

Dipetik dari laporan Astro Awani, tertuduh Aziz Tambi didakwa menembak seekor kucing dengan senapang angin sehingga menyebabkan kesakitan dan penderitaan yang tidak sepatutnya terhadap haiwan berkenaan. Walaubagaimanapun, tertuduh mengaku tidak bersalah sejurus kertas pertuduhan terhadapnya dibacakan oleh jurubahasa di  hadapan Hakim Darmafikri Abu Adam.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Ada Waktu Dia Cuba Mahu Bercakap..” – Ungku Ismail Kongsi Keadaan Nad Zainal

Pelakon, Ungku Ismail Aziz berkongsi keadaan terkini Nad Zainal yang dirawat di Unit Rawatan Rapi (ICU) sejak minggu lalu di sebuah pusat perubatan di ibu kota.

Menurut Ungku, Nad kadangkala cuba mahu menggerakkan bibir untuk bercakap, namun masih tidak dapat difahami butir kata yang diucap olehnya.

“Dia adalah seperti semalam, cuma makin celik, mata laloknya semakin berkurangan. Alhamdulillah.

Ada waktu dia mahu cuba bercakap, tapi sudah tentu nampak bibir je gerak dan tak faham. Maka selamat meneka apa yang dia cuba nak cakap masa tu.”-Kongsi Ungku Ismail

Tambahnya lagi, pihak doktor masih mahu Nad Zainal mendapat rehat yang secukupnya untuk mengelakkan kesihatannya terjejas.

“Doktor mahukan dia berehat sepenuhnya, jika dia stress dan struggle banyak, akan menjejaskan laporan harian kesihatan dia, dan langkah pulih seterusnya mungkin akan menjadi perlahan.”-Tambahnya lagi

Sama-sama kita doakan agar Nad Zainal diberikan kesembuhan yang cepat..


Digelar Bodoh Selepas Ulas Isu Video Lama, Komen Caprice Memang ‘Padu’!

Baru-baru ini tular video yang memaparkan sekumpulan individu menyanyikan lagu negaraku dan bendera Malaysia dikibarkan bersama-sama bendera negara Israel di media sosial.

Video tular itu turut mendapat respon oleh penyanyi rap dan usahawan, Caprice, yang mempersoalkan tindakan sekumpulan individu berkenaan yang dikatakan seolah-olah mahu normalisasikan hubungan di antara dua negara tersebut.

“First of all Malaysia, ni adalah video lama. Walaubagaimanapun, saya masih mahu tahu walaupun kita sudah tahu siapa musuh kita, macam mana orang atas bot tu boleh tengok je, rakam, dan nyanyi kita punya lagu kebangsaan. Apa tujuan mereka?.”-Soal Caprice

A post shared by Tiger of AlQuds (@capricedaddycap)

Walaubagaimanapun, video yang diulaskan oleh Caprice telah mendapat respon kurang baik oleh segelintir netizen yang menyifatkan penyanyi rap ini tidak melakukan “research” sebelum mengulas sesebuah isu.

“Cap ko ni kalau cari isu, cek la betul-betul. Tak silap aku ada company dah mengaku la diorang yang buat dan ini dah lama bukan masa kerajaan baru ni. Bodohnya laa..”

“Ada terbaca ni video lama. Periksa dulu sebelum sebar. Sebagai golongan influencer jangan mudah percaya fitnah dan propaganda.”

Tidak berdiam diri, Caprice dilihat membalas komen netizen berkenaan dengan menyatakan bahawa dia sudah menjelaskan dari awal video bahawa video yang tular tersebut merupakan video lama.

“Ko pulak tak reti tengok video eh?. Dalam video pun dah cakap ni video lama sekarang ni siapa yang bodoh?.”-Balas Caprice

Dipetik dari laporan Berita Harian, pihak polis telah membuka satu kertas siasatan berhubung penyebaran klip video menunjukkan sekumpulan individu menyanyikan lagu Negaraku dan bendera Malaysia dikibarkan bersama-sama dengan bendera negara Israel di media sosial.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Melly Goeslaw Bakal Tampil Dengan Konsert Pertama Di Kuala Lumpur

Sebut sahaja nama Melly Goeslaw, tentunya sangat ramai dalam kalangan rakyat Malaysia yang tahu dan boleh menyanyikan lagu-lagunya. Penyanyi berbakat besar dari seberang ini bukan sahaja hebat berkarya untuk lagu yang dinyanyikan olehnya sendiri, malah turut berjaya menghasilkan pelbagai ‘masterpiece’ untuk penyanyi hebat lain.

Berita baik untuk anda, Melly Goeslaw bakal mengadakan konsert pertamanya di Malaysia, Ada Apa Dengan Melly? (AADM) pada 3 Januari 2023 di Dewan Plenary, Pusat Konvensyen Kuala Lumpur (KLCC).

Konsert AADM pastinya akan dipenuhi dengan lagu-lagu popular nyanyian dan ciptaan Melly yang tentu sahaja akan membuat kebanyakan penonton mengimbau kembali zaman di bangku sekolah.

Kesinambungan dengan itu, konsert itu akan tampil dengan konsep tersendiri di mana semua hadirin wajib memakai pakaian bertemakan sekolah sebagai kod pemakaian rasmi.

“Saya sangat gembira mahu adakan konsert ini. Semoga kehadiran saya ke Malaysia kali ini memberikan warna baru untuk industri muzik dan seni pertunjukkan di Malaysia.

“Semua tahap pencapaian saya sebagai seorang manusia, saya sudah capai. Saya sudah jadi isteri, ibu kepada anak-anak, penyanyi dan komposer. Tapi apa yang saya mahu dan belum saya capai adalah untuk dikenang. Saya mahu perjalanan karya saya dikenang apabila saya sudah tiada nanti,” katanya.

Melly berkata demikian pada Sidang Media Konsert Ada Apa Dengan Melly? di Mandarin Oriental Kuala Lumpur, petang Rabu.

Mengulas lanjut, Melly juga mengatakan konsert tersebut mungkin akan menampilkan penyanyi dari Malaysia.

“Mungkin konsert itu akan menampilkan penyanyi Malaysia, cuma buat masa ini, pihak kami masih belum dapat mengumumkan siapa,” katanya lagi.

Konsert AADM merupakan pembuka tirai untuk persembahan Melly untuk tahun hadapan yang juga memberi tanda genap 30 tahun kerjayanya sebagai penyanyi.

Jualan tiket bermula pada harga RM288 hingga RM1,588 dan boleh dibeli menerusi www.ticket2u.com.my.


Meriahkan Disember Anda Dengan Persembahan Seni, Warisan & Budaya Tradisional Malaysia!

Memeriahkan lagi musim perayaan ini, Yayasan Hasanah, sebuah yayasan berasaskan impak Khazanah, menjemput semua lapisan masyarakat Malaysia untuk menghadiri Seni Sepanjang Musim (Arts for All Seasons, ArtsFAS) – sebuah siri acara seni, budaya dan warisan yang dianjurkan serata Malaysia, mengujakan deria buat semua. Di musim hujung tahun ini, ‘hadiahkan’ diri anda sebuah pengalaman tradisional Malaysia yang penuh warna-warni, dan ayuh beramai-ramai menyemak jadual persembahan di artsfas.org!

Dalam pengumuman baru-baru ini, Yayasan Hasanah telah menganugerahkan geran berjumlah RM3 juta kepada 26 pertubuhan seni, budaya dan warisan menerusi inisiatif geran tahunan ArtsFAS bagi merancakkan semula ekonomi kreatif. Melalui geran yang diuruskan bersama Kementerian Kewangan ini, kira-kira 1,000 penggiat seni, budaya dan warisan dijangka mendapat manfaat daripada peluang ekonomi yang terjana, sambil menghidangkan sebuah siri pengalaman seni dan budaya yang unik buat rakyat Malaysia.

Setakat tahun ini, program ArtsFAS telah menyokong lebih 50 persembahan, produksi teater, bengkel, pameran, webinar, persembahan berkumpulan dan acara lain, yang diadakan di Lembah Klang serta hampir kesemua negeri di Malaysia. ArtsFAS 2022 dijangka akan memperkenalkan lebih banyak lagi acara menarik yang akan berlangsung pada bulan Disember ini, berikutan panggilan akhir untuk permohonan geran yang baru sahaja tamat pada 30 November lalu!

25 Nov – 4 Dis 2022 | Old Court House, Kuching
Food over Fire Festival | Heirloom Showcase Oleh Whatmatters

2 – 4 Dis 2022 | Fort Margherita, Kuching, Sarawak

The Hearth Brought to Light – Food over Fire Festival Oleh Whatmatters

2 – 3 Dis 2022 @ Auditorium JKKN, Kedah
Pementasan Bangsawan ‘Terung Pipit’ Oleh Langgeng Bangsawan / Persatuan Bangsawan Warisan Jelapang

3-4 Dis 2022 | MUO Resort, Muar, Johor
MAPO Festival 2022 Oleh Pudipang Industries

3-4 Dis 2022 | Kundasang, Ranau Sabah
Seminar Pertemuan Sasterawan Etnik Serantau 2022 (SPSESS22) Oleh Kelab Penulis Kadazandusun/Murut (Momogunsia)

8 – 11 Dis 2022 | Stage 1 Theater, PJPAC
Drumhouse : Honouring a Cultural Heritage Oleh Hands Percussion

8 Dis 2022 | Dewan Sri Pinang, Penang
The Three Scholars Oleh Teochew Puppet And Opera House

9 – 10 Dis | Laman Padi, Langkawi, Kedah
Walimatulurus Oleh Projek Suatukala Sdn Bhd

9 Dis 2022 | Auditorium Wisma Tun Sambanthan, Kuala Lumpur
Pertandingan Teater & Majlis Peyampaian Hadiah Oleh Persatuan Seni Pentas India

10 Dis 2022 | JKKN Auditorium, Kuantan, Pahang
Konsert Gema Melayu Asli Irama Tradisional Oleh Persatuan Gelanggang Seni Warisan Negeri Pahang

16 – 18 Dis 2022 | Panggung Bandaraya DBKL
Rentak Bumi 2.0 – When Dance Videos Come Alive! Oleh Duo Space Dance Theatre Sdn Bhd

17 – 18 Dis 2022 | Auditorium D’sury, JKKN Negeri Sembilan, Seremban Negeri Sembilan
Konsert Musik Tradisional Negeri Sembilan Oleh Kelab Teater Asar Negeri Sembilan

24 – 25 Dis 2022 | Experimental Theater, Akademi Seni Budaya dan Warisan Kebangsaan, ASWARA, Kuala Lumpur
Menempa Tari Tradisi Oleh ASK Dance Company

26 – 30 Dis 2022 | Banquet Hall SUK Perak, Ipoh Perak
Perak Chinese Orchestra Festival Oleh Persatuan Okestra Cina Ipoh

Akan datang Disember | Black N Red Studio, Youtube Channel
The Black N Red Coffee Table Oleh Black N Red Studio

Akan datang Disember | Pusat Komuniti Rakyat Tumpat, Kelantan
After Monsoon Project Varna Art Oleh Varna Art

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Macam Kembar’- Gaya Anna Jobling & Amelia Henderson Bergosip Curi Perhatian Peminat

Terkenal dengan wataknya yang selalu memberi pickupline dalam drama ‘Melur Untuk Firdaus’, Anna Jobling atau nama sebenar Anna Ellisa Gustin Jobling Abdul Rahman telah menjadi salah seorang tetamu jemputan dalam podcast Studio Sembang yang mana Amelia Henderson merupakan pengacaranya.

Tular di media sosial, video mereka yang bergandingan dalam satu platform dan ada netizen perasan sesuatu apabila mereka bersama.

you guys have wanted this forever, i know!! 🤪 tonight’s @studiosembang episode with my twinnem @ANNA JOBLING & @Meerqeen is about to be 🔥🔥🔥 dah boleh start countdown dah, premiering 10pm on @youtube @spotify @applepodcasts #JomSembang #StudioSembang #fyp #fypシ #foryoupage #Podcast #ameliahenderson #meerqeen #annajobling #meerna @yes this is amelia 🙄😂

♬ original sound – Studio Sembang – Studio Sembang

Menerusi video yang dikongsi olah akaun @studiosembang, Anna dan Amelia terlihat sedang asyik berborak tentang sesuatu dan secara tiba-tiba, Merqeen yang mana merupakan salah seorang artis jemputan ketika itu menyampuk mereka dengan bertanya ‘really?. Dengan sepontannya mereka berdua menjawab serentak dan cara mereka menjawab membuatkan Merqeen terkedu.

ye serius, diorang memang macam tu- Amelia

Menjengah keruangan komen video tersebut, rata-rata netizen mengatakan mereka mempunyai wajah yang seakan-akan sama sehinggakan netizen melabelkan mereka berdua ini sebagai kembar dan adik beradik. Ada juga yang mengatakan mereka sesuai jika digandingkan dengan watak adik beradik.

Selama ni aku ingat amelia and anna jobling orang yang sama, and know rupanya ada 3 muka iras, anna, amelia and anatasia tu 😭

Okay boleh berlakon jadi adik beradik ni

Murai My tertarik dengan komen yang mengatakan mereka terhibur dengan reaksi Merqeen apabila mendengar Anna dan Amelia menjawab soalannya dengan menggunakan gaya ‘makcik bawang’ yang sedang bergosip.

part ‘yeee’ tu macam makcik bawang sangat ana dgn amy

jangan menyampuk orang nak membawang Meerqeen…ha kan..😂😂

Sekadar info, Kerjaya lakonan Anna bermula apabila beliau ditawarkan berlakon dalam filem pertamanya Pasal Kau! arahan Adrian Teh lakonan bersama Hairul Azreen dan Janna Nick. Beliau melakonkan watak sebagai Emelia. Drama pertama lakonan beliau ialah Keluarga Baha Don musim pertama yang disiarkan di platform penstriman Viu, diikuti dengan drama One Two Hantu yang bersiaran di Awesome TV.


Zul Ariffin Terlibat Dalam Program Cari Jodoh. Tapi Kenapa Instagram-nya Tiba-tiba Hilang?

Terbaru, platform penstriman iaitu Sooka Malaysia, telah melancarankan siri rancangan baru yang melibatkan pelakon sensasi Malaysia yang akan ditayangkan pada 9 Disember 2022 dalam misi menambat hati jejeka tersebut.

Rancangan Pencuri Hati: Zul Ariffin merupakan program yang melibatkan penyertaan seramai 13 wanita yang bersaing untuk merebut hati 1 selebriti bujang dalam 10 episod istimewa dalam setiap mingguan. Program ini banyak dilakukan di negara barat dalam misi merebut hati seorang jejaka, ia dinamaka “mystery bachelor”.

Sumber dari Tiktok , dilihat sekitar majlis pelancaran program itu yang berlangsung dengan gemilangnya dan turut disertai oleh Zul Ariffin sendiri.

Pelakon Zul Ariffin terbabit dalam program realiti cari jodoh, Pencuri Hati yang bakal bersiaran di platform penstriman @sookamalaysia pada 9 Disember ini. Siapakah 13 peserta wanita yang bakal mencuri hati Zul Ariffin. ❤🥰

Rata-rata netizen komen mengenai program tersebut seolah-oleh mengikut cara barat dan para perempuan perlu merebut hati lelaki yang mungkin akan dikahwinkan namun, apakah Zul Ariffin akan mengahwini pemenang tersebut ?

Namun, Murai.MY cuba untuk mencari akaun Instagram milik Zul Ariffin, namun tiada. Adakah ia berselindung dari pihak media atau netizen ? Kerana semua sedia tahu yang Zul Ariffin khabarnya akan pindah ke Mekkah, tetapi macam gaya tak jadi sahaja. Apa-apa pun doakan yang terbaik untuk beliau.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Berpada-Pada lah ‘- Video Penampilan Ayda Jebat Undang ‘Trigger’ Netizen

Terbaru, Ayda Jebat memuat naik satu video yang beliau sedang membuat miming suara Sajat di Tiktok mengundang kencaman netizen dan ada juga memujinya. Namun apa yang membuatkan menarik perhatian Murai.MY adalah wajahnya seakan-akan sama dengan seseorang.

Ayda Jebat tampil dengan rambut lurus dan mempunyai poni hair dengan menggayakan pakaian dress jean pendek. Namun, penggayaan rambut Ayda dan juga dikenakan solekan yang sedikit tebal dengan mimik mukanya seakan-akan macam suaminya, Nabil Mahir.

All out nok 🙄🤣 #aydajebat #fyp #allout #sajat

Rata-rata netizen ada yang memuji ada yang memberi nasihat agar lebih berhati-hati dalam mengayakan busana. Iyelah, mesti para peminat inginkan yang terbaik untuk artis yang mereka minati.

Sekadar Info, Nur Suhada Ayda Jebat ialah seorang penyanyi dan pelakon wanita Malaysia.[1] Beliau merupakan salah seorang peserta Akademi Fantasia musim ke-9. Beliau mula dikenali ramai menerusi drama Rindu Awak 200% (2014). Ayda dan Nabil diijabkabulkan pada 1 Januari 2021 dan pada 21 September 2021, Ayda melahirkan anak perempuannya yang sulung pertama.


“Kekuatan Doa Itu Sangat Benar!” – Shahrulezad Kongsi Perkembangan Positif Nad Zainal

Umum mengetahui pelakon berbakat, Nad Zainal sebelum ini dirawat di Unit Rawatan Rapi (ICU) di sebuah pusat perubatan disebabkan jangkitan kuman di paru-parunya.

Terkini, pengarah dan penerbit Radius One Production, Shahrulezad Mohameddin berkongsi perkembangan terkini Nad Zainal yang sudah sedar sejak semalam, malah sempat melakukan panggilan video bersama pelakon drama Cina Buta tersebut.

“Yes! Semalam lagi Nad sebenarnya dah mula di extubate. Allahuakbar. Alhamdulillah. Dan abam sendiri sempat ber-video call dengan dia. Kami tak banyak bercakap sangat sebab Nanad masih lemah dan aku lebih banyak melalak sambil ketawa gembira.

“Dan ramai sebenarnya rakan-rakan rapat dah tahu yang Nanad sekarang dah sedar dan cuma pagi ini baru abam berani menguarkan pada semua dengan berkongsi video perkembangan Nanad dari Ungku Ismail ini. Alhamdulillah.”-Kongsi Shahrulezad

Dalam pada itu, Shahrulezad turut menitipkan ucapan terima kasih bagi semua pihak yang telah mendoakan Nad Zainal, serta meluahkan rasa yakin akan kekuatan doa kepada Allah SWT.


‘Sumandak Sudah’- Slang Sabah Inggeris Anak Stacy Dipuji

Baru-baru ini penyanyi Malaysia, Stacy Anam memuat naik satu video anak sulungnya Bella De Luna Valentina yang fasih bercakap dalam bahasa Inggeris namun mengekalkan slang Sabah yang rata-rata warganet suka dengan loghat anak dara penyanyi tersebut.

Bella merakan dirinya dengan menjelaskan tentang dirinya yang berada di pusat beli belah dengan menggunakan bahasa Inggeris yang dikatakan ingin membeli mesin basuh baharu. Malahan anaknya yang kedua juga pandai berbahasa Inggeris iaitu Eshaal yang baru sahaja lima tahun.

Rata-rata netizen yang kebanyakkan orang sabah yang memenuhi ruangan komen tersebut puji dengan kelancaran bahasa kedua anak dara itu namun masih mengekalkan dialek Sabah yang agak pekat di situ.

Sekadar info, Stacy atau nama sebenar Ummu Syaikhah Stacy dan Akim yang juga penyanyi kumpulan Akim & The Majistret berkahwin pada 5 Februari 2016.  Stacy memiliki seorang anak angkat bernama Bella De Luna Valentina, 9, dan anak perempuan, Eshaal Afiq Hakim, 5, tahun hasil perkongsian hidup bersama Akim.


“Dia Buat Lagi…”- Penampilan Masya Masyitah Dikecam Netizen?

Penyanyi, Masya Masyitah sentiasa menjadi bualan ramai disebabkan penampilannya yang dikatakan tidak bersesuaian dengan dirinya yang memakai hijab

Walaubagaimanapun, Masya sekali lagi mencetuskan kritikan selepas berkongsi fotonya yang mengenakan cami crop top bersama inner berwarna hitam sewaktu berada di Dubai.

“Be a girl who turned her dreams into reality 💪🏻❤.”-Kapsyen Masya di Instagram

Ekoran itu, ruangan komen entri pelantun lagu Hapus dibanjiri dengan kritikan dan teguran buat Masya yang didakwa masih belum serik dikecam berhubung isu penampilannya.

“Dia buat lagi. Tutup je la komen kalau tak nak kena kecam.”

“Bukan begini pakaian muslimah wahai anak muda.”

“Tak payah pakai tudung la gitu wak oii. Buat malu orang Melayu saja.”

Masya Masyitah sebelum ini pernah dikritik selepas dilihat menyentuh wajah seorang model lelaki di dalam muzik video (MV) lagu baharunya berjudul Simpanan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] “Alhamdulillah”- Isteri Dr Sheikh Muszaphar Sah Hamil Anak Ke-7

Isteri kepada angkasawan negara, Datuk Dr Sheikh Muszaphar Shukor iaitu Dr Halina telah mencetuskan rasa teruja netizen di media sosial.

Ini berikutan pengumuman khabar gembira yang diumumkan oleh Dr Sheikh Muszaphar menerusi laman Instagramnya yang mana isterinya kini disahkan hamil.

“Whispering the good news. Alhamdulillah. Syukur sangat. Everyone is excited. Semoga dipermudahkan. Amin..”-Tulis Dr Sheikh Muszaphar

A post shared by Sheikh Muszaphar Shukor (@drsheikhmuszaphar)

Berita tersebut telah mencetuskan rasa teruja netizen, malah komen entri berkenaan juga turut dihujani dengan ucapan tahniah dan doa buat Dr Halina.

“Alhamdulillah tahniah doc 😍. Happy family anak-anak pun enjoy sama 😍🤣👍🏼👍🏼.”

“MasyaAllah..Kami semua yang tengok video ni pun tumpang happy sekali 😍.”

Tahniah buat Dr Sheikh Muszaphar dan Dr Halina!


“Rasanya Pregnant Lagi…” – Neelofa Duduk Atas Kerusi Roda, Peminat Berteka-Teki?

Selebriti terkenal, Neelofa sememangnya sentiasa menjadi perhatian ramai dalam pelbagai perkara yang dilakukannya.

Terbaru, laman Instagram peminatnya, @lofa.world berkongsi beberapa video Neelofa ketika berada di Brunei bersama suaminya, PU Riz.

Salah satu daripada video yang dikongsi turut menunjukkan Neelofa duduk di atas kerusi roda sambil dikawal oleh PU Riz.

Ruangan komen entri berkenaan dipenuhi pelbagai reaksi netizen sehingga ada yang membuat sangkaan bekas hos MeleTOP itu sedang hamil.

“Firasat kita kata Neelofa pregnant,” usik seorang pengguna Instagram.

“Rasa Neelofa pregnant lagi lah, sebab memang perasan perut dia macam besar lately, tapi nak cakap takut silap,” tulis yang lain pula.

“Min jawab lah, ramai yang tanya tu,” komen warganet yang lain.

A post shared by neelofa.fans (@lofa.world)

Dalam pada itu, ada juga peminat yang risau sekiranya keadaan kesihatan Neelofa kini kurang baik.

Apapun, Murai MY mendoakan agar semua urusan Neelofa dan kesihatannya dipelihara oleh Allah SWT.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sempoi Dengan Diiringi Bodyguard! Viral Gambar Shah Rukh Khan Tunai Umrah

Pelakon Shah Rukh Khan atau SRK ditemui di tanah suci Mekah selepas menamatkan penggambaran filem Dunki yang akan datang di Arab Saudi. Beberapa gambar dan video beliau sedang menunaikan umrah telah muncul di laman media sosial. Dia akan menghadiri Red Sea Film Festival di Jeddah tidak lama lagi.

Dalam gambar tersebut, SRK kelihatan memakai Rida dan Izar. Dia juga menutup mukanya dengan topeng. Dia ditemani oleh beberapa orang lain yang kelihatan seperti anggota keselamatannya.

Memberi reaksi kepada gambar-gambar itu, seorang peminat menulis di bahagian komen menulis,

“ Semoga Allah melindungi beliau dan keluarganya dengan selamat dan dilindungi.”

“Sangat gembira melihat dia memenuhi hasratnya untuk melawat tempat suci ini,” tambah seorang lagi.

Beberapa selebriti Bollywood, termasuk Dilip Kumar hingga Aamir Khan pernah menunaikan haji dan umrah pada masa lalu. SRK sebelum ini semasa temu bual dengan Times of India berkata bahawa dia belum pernah pergi haji.

Beliau berkata, “Haji sudah pasti dalam perancangannya saya. Saya ingin pergi ke sana bersama anak lelaki saya Aryan dan anak perempuan Suhana.”

SRK seterusnya akan dilihat di Pathaan. Dia baru-baru ini berkongsi poster baharu filem thriller aksinya yang akan datang. Poster baharu itu memaparkan dia bersama bintang bersama Deepika Padukone dan John Abraham. Ketiga-tiga mereka bergambar dengan pistol. Diarahkan oleh Siddharth Anand, filem itu dijadualkan ditayangkan pada 25 Januari.

Selain Pathaan, SRK juga aktif penggambaran dengan filem Dunki, arahan Rajkumar Hirani. Filem ini turut dibintangi oleh Taapsee Pannu dan akan ditayangkan di pawagam pada Disember tahun depan.


“Sumpah Jealous”- Peminat Teruja Lihat Ruhainies Kongsi Foto Bersama Hakken Ryou

Salah satu hantaran di Instagram milik pelakon jelita, Ruhainies mencuri perhatian netizen di media sosialnya.

Menerusi hantaran yang dimuatnaik di Instagram, pelakon ini menghadiri majlis Coach On The Move, Coach yang diadakan di Kuala Lumpur.

“Jangan lupa saksikan drama terbaru kami akan datang di…Tunggu je lah!. 🙈 @_hakkencoser_.”-Tulis Ruhainies

Menjengah ke ruangan komen, rata-rata netizen meluahkan rasa teruja dan cemburu melihat Ruhainies bergambar bersama pemain Cosplay terkenal Malaysia, Hakken Ryou.


Anak-anak Minat Jadi Pakar Optometris & Doktor Gigi? Ini Tarikan Terbaharu Di KidZania

KidZania Kuala Lumpur melancarkan aktiviti baharu serta memperkenalkan dua rakan kongsi yang baharu pada Disember ini. Rangkaian aktiviti baharu ini pastinya akan menjadi bandar KidZania lebih menarik dan memberikan lebih banyak pengalaman unik untuk kanak-kanak.

KidZania Kuala Lumpur membawa KODOMO, jenama penjagaan mulut kanak-kanak yang dipercayai oleh ibubapa . Kemudian, Optimax, pusat pakar mata yang paling terkenal di Malaysia juga menyertai keluarga KidZania.

A post shared by KidZania Kuala Lumpur (@kidzaniakl)

Dengan kedua-dua rakan kongsi baharu ini, kanak-kanak bukan sahaja akan mendapat peluang untuk menjadi seorang Pakar Optometris atau Doktor Gigi, mereka juga akan mendapat pelajaran hidup yang tidak ternilai melalui pembelajaran hands-on.

Ini termasuk mempelajari kepentingan dan faedah kebersihan pergigian dan mengekalkan kesihatan mata yang baik, yang merupakan aspek penting gaya hidup sihat secara keseluruhan yang sering diabaikan dan harus diterapkan dalam minda anak muda.

Sementara itu, acara  yang berlangsung semalam (1 Disember) turut menyaksikan rakan kongsi sedia ada; Faber-Castell, Canon dan Hotel Sentral menerima Keys to the City mereka sebagai simbol perkongsian baharu dengan KidZania Kuala Lumpur.

Dengan Hotel Sentral, terdapat dua aktiviti yang disediakan – Perkhidmatan Bilik Hotel dan Concierge. Memandangkan kanak-kanak menyukai idea penginapan hotel, aktiviti ini akan menjadi sangat menyeronokkan bagi mereka kerana mereka akan dapat mendaftar masuk tetamu di lobi atau mengetahui perkara yang membuatkan bilik hotel begitu selesa di bahagian Perkhidmatan Bilik.

Faber-Castell sebaliknya mempunyai tiga aktiviti yang disediakan untuk kanak-kanak yang memberi tumpuan kepada memupuk kreativiti dan pembelajaran. Aktiviti yang menyeronokkan dan menarik ialah Blow Painting Art, Glow in The Dark Art dan DIY Stickers, di mana kanak-kanak boleh mencuba semua teknik kreatif yang berbeza dan membawa pulang seni dan kraf mereka.

Melalui gabungan sains dan seni, aktiviti ini akan mencetuskan rasa ingin tahu dan menggalakkan kanak-kanak berfikir secara kreatif.

Sementara itu, aktiviti di Canon akan menyediakan dua aktiviti seperti Bird Photography dengan Canon PowerShoot ZOOM dan juga mempelajari tentang Vlogging dengan Canon PowerShot PICK. Aktiviti-aktiviti ini adalah selaras dengan matlamat KidZania untuk mengikuti perubahan zaman terutamanya dalam dunia digital ini di mana vlogging kini juga dianggap sebagai satu profesion.

Maklumat lanjut mengenai aktiviti tersebut boleh didapati di www.kidzania.com.my .

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Lauk Kampong Kamek”, Tonjol Makanan Unik Orang Sarawak Di TV Okey

Mi Kolok, Manuk Pansuh, Laksa Sarawak dan Umai. Sekadar menyebut beberapa menu menyelerakan yang sinonim dengan hidangan istimewa dan unik dari Sarawak, Bumi Kenyalang.

Bagi anak-anak jati Sarawak yang merantau ke Semenanjung, kerinduan terhadap makanan tradisional bumi asal seperti ini pastinya sentiasa hadir di hati mereka.

Justeru RTM mengajak penonton menyaksikan program travelog masakan terbaharu “Lauk Kampong Kamek”, yang menonjolkan makanan unik orang Sarawak mulai 22 November ini, setiap Selasa, pukul 11.00 pagi di TV Okey.

Setiap kumpulan etnik di Sarawak mempunyai gaya yang berbeza untuk menyiapkan, memasak, mengawet dan memakan gaya makanan.

Menerusi program ini bukan sahaja dapat memenuhi terujaan anak-anak Sarawak dalam berkongsi menu tradisional kegemaran mereka tetapi pada masa sama turut memperkenalkan pelbagai tradisi serta budaya negeri berkenaan termasuk makanan kepada rakyat Malaysia di Semenanjung.

Bersama-sama hos Maymay Fung, program 13 episod ini mengembara ke kampung-kampung yang terletak di Sarawak untuk meneroka keistimewaan dan keunikan yang terdapat di sana di samping berkongsi resipi-resipi makanan yang popular di situ.

Setiap episod akan memaparkan lokasi menarik dan resipi istimewa untuk penonton. Lokasi-lokasi menarik yang lain ialah di Kampung Haji Baki, Kampung Semariang Batu dan Kampung Bako.

Luangkan masa berkongsi resipi istimewa dibawakan khas dari Bumi Kenyalang ini di TV Okey.


Jom Cuba ‘XO-ice’ Gelatino Pencuci Mulut Sihat di Malaysia

XO-ice, jenama gelato rendah kalori kelahiran Asia buatan Itali, memperkenalkan pendekatan baharu terhadap penyediaan pencuci mulut dengan menyajikan hidangan gelato yang mengutamakan kesihatan di Malaysia.

XO-ice menawarkan gelato yang serba enak dengan tekstur premium, ia memberikan kebebasan kepada para pengguna untuk menikmati keenakan gelato dengan gembira dan sihat.

XO-ice mengkonsepkan semula hidangan pencuci mulut tradisional itu agar sesuai dengan gaya hidup moden masa kini, ia menawarkan gelato yang 70% lebih rendah kalori, mengandungi 8 hingga 9 kali lebih rendah gula, dan 1.4 hingga 1.9 kali lebih banyak protein berbanding gelato biasa.

Jenama itu turut memanfaatkan kepakaran pembuatan gelato Itali bagi menghasilkan tekstur yang sempurna dan
lembut dengan rasa yang hebat dan menyelerakan agar pengguna dapat menikmatinya terus dari peti sejuk beku.

Inspirasi di sebalik kehadiran XO-ice di Malaysia berputik daripada hasrat jenama itu untuk mempopularkan pencuci mulut yang dapat menyumbang kepada kesihatan pemakanan, fizikal, mental, dan emosi pengguna.

Sebagai jenama yang menitikberatkan inklusiviti, XO-ice mahu memastikan seramai mungkin pengguna dapat menikmati produknya, dan disebabkan itulah ia telah berusaha untuk menjadi vegetarian, bebas GMO dan disahkan Halal.

Bagi penggemar pencuci mulut yang ingin merasai keenakan gelato XO-ice, ianya boleh didapati di pasaraya berdekatan dengan anda seperti AEON, Mercato, JUSCO, Ampang Grocers, Ben’s Independent Grocer, Bilabila Mart, Cold Storage, Isetan, Jaya Grocer, Village Grocer, dan banyak lagi.


Jom Saksikan Lakonan Amar Baharin Dan Anna Jobling Dalam Terima Kasih Cinta!

Terbaharu di slot Akasia, pastikan anda tidak ketinggalan untuk terus menyaksikan drama bersiri 20 episod ‘Terima Kasih Cinta’ yang telah bermula pada 30 November 2022, setiap hari Isnin hingga Jumaat pada pukul 7.00 malam  dan strim secara langsung dalam HD di www.tonton.com.my.

Drama bersiri ini merupakan terbitan Global Station Sdn Bhd dan diarahkan oleh Azri Izhar.

Drama adaptasi novel Terima Kasih Cinta karya Aisya Sofea ini menemukan pelakon-pelakon hebat seperti Amar Baharin, Anna Jobling, Rita Nadira, Azrel Ismail, Wan Sharmila, Aida Khalida dan ramai lagi.

Harris (Amar Baharin) merupakan seorang doktor pakar di sebuah hospital swasta dan merupakan seorang bapa tunggal yang mempunyai dua orang anak iaitu Yaya dan Lea.

Yaya dan Lea masih kecil belum pandai untuk berdikari. Mereka masih mengharapkan belas kasihan seorang ibu. Saat itulah Harris datang melamar mahu memperisterikan Raihana (Anna Jobling) demi anak-anaknya yang sudah menganggap Raihana sebagai ibu mereka.

Mampukah kebahagiaan jadi milik Raihana jika kasih sayang hanya datang dari Yaya dan Lea sahaja?

Jangan lupa temujanji anda untuk menonton Terima Kasih Cinta menerusi slot Akasia, setiap hari Isnin hingga Jumaat pada pukul 7.00 malam atau strim secara langsung dalam HD di www.tonton.com.my.

Untuk mendapatkan info terkini tentang drama kegemaran anda, layari laman sosial Facebook, Twitter, YouTube dan Instagram TV3 iaitu @TV3Malaysia, Instagram rasmi Drama Sangat iaitu @dramasangat.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kolaborasi NONA Dan WOWSHOP Lancar Set Pinggan Eksklusif Le NONA

WOWSHOP, saluran beli belah dari rumah kesayangan Malaysia, dengan berbesar hati melancarkan produk terbaharu  untuk pelanggannya, iaitu set pinggan hidangan Le NONA.

Koleksi eksklusif ini hasil kolaborasi sulung bersama program tv wanita paling unggul di Malaysia, NONA TV3, menampilkan motif mawar indah dengan kehalusan rekaan Eropah berkualiti tinggi.

Koleksi Le NONA membawa slogan “Sentuhan Elegan Cita Rasa Anda” yang membuka langkah penerokaan WOWSHOP kepada pasaran pinggan hidangan eksklusif yang menawarkan perkakas rumah kegunaan harian yang cantik dan berkualiti serta mampu meningkatkan gaya hidup pelanggan.

Koleksi istimewa ini terinspirasi daripada aspirasi wanita di NONA, rancangan majalah wanita paling lama bersiaran di TV3 yang telah merakamkan seribu satu kisah kehidupan mengenai wanita dalam dan luar negara.

NONA TV3 juga disenaraikan sebagai rancangan TV wanita Malaysia paling lama disiarkan oleh Malaysia Book Of Records pada 28 Ogos 2005, ketika sambutan ulang tahun ke-20 TV3.

Sehingga kini, NONA terus memaparkan pelbagai topik inspirasi, daripada trend fesyen terkini hinggalah kepada makanan dan kesihatan, selain liputan hal semasa serta petua dan berita yang tular, agar golongan wanita mendapat maklumat terkini dan terhibur setiap petang Ahad.

Set pinggan hidangan Le NONA, dengan harga berpatutan, RM259 satu set, mengandungi 29 keping pinggan mangkuk kaca opal dengan reka bentuk eksklusif.

Pelanggan juga akan menerima hadiah percuma satu set jag kaca dan cawan dengan rekaan menawan.

Pelanggan juga boleh menyaksikan bagaimana koleksi istimewa ini disajikan dalam rancangan NONA TV3 bersama pengacaranya Amyra Rosli serta menerusi segmen Air Tangan yang menampilkan set eksklusif ini bermula 27 November hingga 18 Disember 2022.


“Ambil Kesempatan” – Azhan Rani Nasihat Untuk Lebih Sensitif Terhadap Nad Zainal

Sebelum ini kecoh di media sosial mengenai beberapa laman blog menggunakan tajuk penulisan berkenaan status kesihatan Nad Zainal yang dilihat menjadi tanda tanya netizen.

Antara yang menjadi perhatian adalah tajuk yang memberikan tanda tanya kepada netizen dan seperti sesuatu yang buruk telah terjadi kepada pelakon tersebut.

Terima Panggilan Daripada Ungku Ismail, Norreen Iman Menangis Nad Zainal Sudah…

Penulisan tajuk tersebut dilihat mendatangkan persoalan negatif pembaca terhadap kesihatan Nad.

Rentetan dari penulisan tersebut, beberapa rakan selebriti turut bersuara dan salah seorang daripadanya adalah Azhan Rani. Menurut Azhan Rani, penulisan tajuk tersebut seolah-olah mengambil kesempatan dan baginya tidak beretika.

Tambahnya lagi, pasti ada cara lain yang lebih baik dan matang dalam melaporkan berita. Dia juga memohon untuk kita lebih sensitif dalam hal-hal yang melibatkan kesihatan seseorang.

Kes tersebut juga telah mendapat perhatian dari tuan badan sendiri, Noreen. Di juga turut bersuara mengenai isu ini dan kelihatan Noreen tidak selese dengan berita yang disebarkan sedemikian.

A post shared by NORREEN IMAN (@norreen143)

Melihat diruangan komen, ramai yang bersetuju dengan pendapat kedua-dua individu ini dan berpesan kepada semua untuk lebih berhati-hati dan menjaga sensitiviti.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kongsi Tip Hilangkan “Double Chin” – Pesan Azhar Sulaiman Untuk Leona Buat Ramai Terhibur

Umum sedia maklum, anak kepada pelakon Azhar Sulaiman, iaitu Kasih Iris Leona kini berada di United Kingdom untuk meneruskan pengajiannya.

Terbaru Azhar ada berkongsikan di Instagram miliknya satu video tarian dan bersebelahan video tersebut, dia meletakkan gambar anaknya, Leona.

Menerusi perkongsian tersebut, Azhar turut memberikan pesanan ringkas buat Leona sempena musim sejuk di sana.

Azhar yang berkongsi foto dan memaparkan ‘double chin’ Leona meminta anaknya itu untuk mengurangkannya dengan cara menari dalam bilik.

Tulisnya, murah dan hanya menggunakan kerusi dan melakukan tarian, dia mengharapkan cara tersebut dapat berkesan untuk Leona. Di kesempatan itu, Azhar turut memberikan pesanan kepada Leona untuk menjauhi dadah.

Menjengah ke ruangan komen, hantaran tersebut meraih tumpuan ramai netizen yang teruja melihat Azhar menyakat Leona.

Ramai yang terhibur dan mengatakan Azhar seorang bapa yang ‘sporting’ dan jika perkara tersebut terjadi pada anak orang lain, pasti ramai yang sudah mengamuk.


‘Panic Attack’ Atas Pentas? Tindakan Faizal Hussein Tenangkan Maya Karim Raih Pujian Netizen

Jumaat lepas, 2 Disember 2022 telah berlangsungnya Festival Filem Malaysia Ke-32 (FFM32) 2022 pada jam 9:00 malam di saluran TV2 dan berlangsung secara ‘live’ di Encore, Melaka.

Malam FFM32 ini menampilkan pengacara Awal Ashaari dan Che Puan Sarimah Ibrahim. Antara barisan artis yang membuat persembahan malam FFM32, Datuk Zainal Abidin, Siti Nordiana, Azlan & The Typewriters, Ernie Zakri, Marsha dan Hazama.

Penyampai trofi pula telah disampaikan oleh Maya Karin, Namron, Faizal Hussein, Zul Ariffin, Ummi Nazeera, Hairul Azreen, Adrian Teh, Ashraf Muslim dan ramai lagi.

Satu perkongsian di TikTok milik Zal H, dia ada memuat naik satu video yang menunjukkan detik ketika Maya Karim dan Faizal Hussein menyampaikan anugerah pada malam tersebut.

Replying to @sxnannwoo19 Kenapa eh dengan Maya Karin ? #MayaKarin #FFM32

Dalam video tersebut, Maya Karim kelihatan agak gelabah dan badannya menggeletar sehingga dia terpaksa menanggalkan kasut yang dipakainya.

Malah di Instagram Maya, dia ada menyatakan bahawa Faizal Hussein adalah heronya pada malam tersebut dan tindakan Faizal yang cuba menenangkan Maya kelihatan sangat ‘gentleman’.

Tindakan Faizal tersebut telah mencetuskan pujian dari netizen danmelihat diruangan komen, ramai yang memuji tindakan Faizal dan menyatakan Faizal adalah hero sebenar.


“Biar Saya Jadi Jenazahnya” – Fazley Yaakob Tawar Diri Untuk Kelas Jenazah Anak

Satu muat naik di Instagram milik seorang penyanyi, pelakon dan chef selebriti, Fazley Yaakob telah cetus satu kesedaran dan pujian dari netizen.

Di Instagram milik Fazley, dia ada berkongsikan kepada peminatnya mengenai aktiviti yang akan dilakukan oleh anak-anaknya iaitu kelas praktikal mandi jenazah bersama seorang ustaz.

Dalam perkongsian tersebut, kelihatan ustaz yang mengadakan kelas tersebut ada bertanyakan kepada Fazley bagaimana kelas yang dia mahukan untuk anak-anaknya.

Atas soalan yang diajukan oleh ustaz tersebut, Fazley meminta kepada ustaz yang menguruskan kelas tersebut untuk mengadakan latihan yang secara sebenar.

Malah ustaz turut bertanya kepada Fazley sekiranya dia mahukan jenazah tersebut dibuat dalam bentuk patung ataupun bagaimana.

Fazley juga turut berkongsikan bahawa dia sendiri yang menawar diri untuk dijadikan sebagai jenazah untuk kelas itu.

…Saya cakap, buat je latihan betul-betul, kemudian ustaz tanya jenazah kita buat macam mana? Patung ke? Saya cakap, “Takpe, biar saya jadi jenazahnya, satu hari nanti nak kena buat betul-betul jugak kan?”

Gelagat dan perkongsian Fazley tersebut telah mencetuskan pujian daripada netizen. Ramai yang memuji dengan tindakan Fazley tersebut.

Malah ada juga netizen yang turut menyatakan bahawa tindakan Fazley tersebut secara tidak langsung memberikan kesedaran kepada semua orang.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Kejap Dah Sampai Sana”- Peminat Teruja Lihat Zul Ariffin Di Makkah

Terbaru, pelakon, Zul Ariffin memuat satu video yang menunjukkan beliau sudah berada di Mekkah untuk mengerjakan Umrah di tanah suci itu pada jam 8.18 pagi waktu sana. Sebelum, ini beliau menyahaktifkan Instagram beliau dalam beberapa hari yang lepas.

Sebelum beliau mengerjakan umrah, pada malam sabtu, beliau hadiri satu majlis besar yang melibatkan beliau dalam sesi penyampaian pemenang di FFM baru-baru ini. Kemudian, pada pagi ahad , beliau sudah berada di Mekkah pada jam 8.18 pagi.

Mengikut jarak perjalanan Malaysia ke Jeddah selama 8 jam. Mungkin selepas beliau selesai pada acara majlis tersebut, terus menaiki pesawat untuk berlepas ke Jeddah.

A post shared by zul_ariffin (@zul_ariffin)

Rata-rata peminatnya mendoakan beliau agar dipermudakah urusan mengerjakan umrah di sana dan mandoakan mereka agar dapat menjadi tetamu Allah kelak.

Sekadar info, Zul Ariffin atau nama sebenar Zulkifli bin Ariffin yang merupakan seorang pelakon dan model lelaki. Namanya mula menjadi perhatian ramai menerusi gandingannya bersama Ayda Jebat dalam Rindu Awak 200% yang disiarkan di Slot Akasia TV3.


Nabil Mahir Bawa Bantal Anak Ke Luar Negara, Buat Netizen Turut Sebak

Nabil Mahir atau nama sebenar Ahmad Nabil Ahmad Mahir merupakan pelakon dan pengacara Malaysia yang mana juga suami kepada Ayda jebat. Tular di laman sosial tiktok, video dia bersama isterinya menangis ketika menuju ke lapangan terbang atas urusan kerja di luar negara.

Tadi masa dekat dalam kapal aku macam pelik nabil keluarkan bungkusan macam bantal yang dibalut baju. Rupanya bantal @ananaylaofficial untuk dibuat cium kalau rindu. Sedih pulak rasa. Rupanya masa otw nak pergi airport dua dua dah melalak dalam kereta. Macam manalah rasa bila mereka yang kehilangan orang yang tersayang sekelip mata. Nauzubillah mintak dijauhkan, lagi lagi baru je dengar berita pasal pakcik ni anak beliau dimakan buaya. Tengok video tu sangat sedih. Anak kene gigit nyamuk pun kita kejar nyamuk tu sampai dapat ini pulak yang hilang sekelip mata. Semoga kita semua dijauhkan dan dihindarkan segala perkara buruk. Amin

♬ A sad feeling of piano solo – SOUND BANK

Menerusi video yang dikongsi oleh @ashhryyyyy, Ayda dan suami menangis di dalam kereta sepanjang perjalanannya ke lapangan terbang. Menurut Ayda, dia merasa pelik apabila melihat suaminya mengeluarkan satu bungkusan di dalam kapal terbang dan ternyata bungkusan tersebut merupakan bantal anak perempuannya.

Ayda juga mengatakan bahawa dia tidak dapat bayangkan bagaimana perasaan sekirannya kehilangan orang yang tersayang. Dia mendoakan agar keluarganya dijauhkan dari segala keburukan.

Menjengah ke ruangan komen, ramai yang turut sebak apabila melihat video yang telah dikongsi di tiktok. Ada juga berkongsi rasa yang sama apabila terpaksa berjauhan dengan anak walaupun dalam jangka masa yang sekejap.

kerja 8 jam pon teringat nak cepat je balik rumah

Anak saya masuk ICU hari tu 3hari. Tapi sehari tak boleh jaga. Balik rumah cium selimut dia. Rindu dia tu kita je tahu 🥺

saya tiggal anak 5 hari pergi event singapore pon melalak dalam kereta .. tak sampai 30 minit tinggal

Sekdar info, Ayda dan Nabil telah bertunang pada 28 April 2020 secara dalam talian menggunakan aplikasi Google Meet. Ayda dan Nabil diijabkabulkan pada 1 Januari 2021. Kini mereka dikurniakan seorang cahaya mata perempuan yang bernama Ana Nayla

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Keliru Nak Nangis Ke Nak Gelak”- Gelagat Fatima Buat Fazura Terhibur

Pelakon dan model Malaysia, Nur Fazura Sharifuddin atau lebih mesra disapa Fazura telah berkongsi satu video di laman tiktok miliknya @fazuraofficial. Video tersebut telah menjadi hiburan ramai peminat apabila melihat gelagat anaknya Fatima yang lawak.

Thanks for cracking us all up sayang 😂😂😂

Dalam video tersebut, Fatima yang comel mengenakan gaun biru menangis dengan kuat. Namun apa yang membuat Fazura terhibur apabila anaknya menangis diselangi dengan ketawa. Fazura dan orang yang berada di sekeliling Fatima terhibur dengan gelagatnya itu. Fazura menulis kapsyen di video tersebut dengan mengucapkan terima kasih buat Fatima kerana telah menghiburkan mereka semua.

Hasil tinjauan Murai My di ruangan komen video tersebut, rata-rata warganet terhibur dengan gelagat Fatima yang menangis sambil ketawa. Bukan itu sahaja, ada juga yang turut memberi komen mengatakan Fatima keliru sama ada mahu menangis atau ketawa.

fatima pun confuse.. sebenarnya aku nak nangis ke nak ketawa ni 😂😭

fatima pilih satu please. nak ketawa ke nak nangis 😅😂

Sekadar info, Fazura dan pasangannya, Fattah selamat diijabkabulkan pada 27 November 2017 di satu majlis tertutup di sebuah hotel di Kuala Lumpur dengan hanya sekali lafaz pada jam 9:50 malam. Perkahwinan mereka hanya dihadiri oleh keluarga terdekat dan teman rapat tanpa kehadiran petugas media. Fazura dan Fattah dikurniakan seorang cahayamata perempuan yang diberi nama Nur Fatima Aisya.


Siti Kasim Yakin Zahid Mampu Banteras Rasuah, Netizen Beri Kiasan?

Pelantikan Timbalan Perdana Menteri akhirnya meniti titik noktah bila mana pada 2 Disember 2022 (Jumaat) lalu, Perdana Menteri ke-10 Datuk Seri Anwar Ibrahim memutuskan Datuk Seri Ahmad Zahid Hamidi sebagai timbalan beliau.

Sejurus pelantikan tersebut diumumkan, media sosial dibanjiri dengan pelbagai titipan ucapan tahniah buat Zahid Hamidi malah Siti Kasim juga tidak ketinggalan menitipkan ucapan tahniah dan berharap Timbalan Perdana Menteri baru berkenaan di laman Twitter.

Melihat ciapan yang ditulis, Siti Kasim berharap Zahid mampu membanteras kegiatan rasuah dari ke akar umbi setelah memegang jawatan penting dalam kerajaan baharu.

“Alhamdulillah.. Datuk Seri Zahid menjadi Timbalan Perdana Menteri Malaysia.. Semoga Datuk Seri Zahid mampu bersama Perdana Menteri membanteras RASUAH dari akar umbi..”

Ciapan dari aktivis dan juga peguam terkenal itu mendapat pelbagai reaksi serta respon orang ramai di media sosialnya, rata-rata warganet memberi kiasan bagi menggambarkan pandangan mereka terhadap timbalan perdana menteri baru berkenaan.

“Kleptokrat kembali berkuasa! Hidup kleptokrat! Hidup kabinet kleptokrat! Hidup pakatan kleptokrat! Kini semua boleh merompak bersama!”

“FBI upah penjenayah hebat bekerja untuk melawan penjenayah lain. Kita juga patut ambil JLow dan Jibby.” Ciap mereka

“Seseorang yang korap membanteras RASUAH? Bagaimana ni?”

“Pertama sekali isytihar aset sebelum dia mula bertugas sebagai Timbalan Perdana Menteri.. Kalau tidak apa kredibiliti yang dia ada….!!!” Ciap warganet

Sekadar info, pada 2 Disember lalu Datuk Seri Anwar Ibrahim membuatkan pengumuman bersejarah di mana beliau melantik dua Timbalan Perdana Menteri bagi kerajaan baru iaitu Datuk Seri Ahmad Zahid Hamidi dan juga Datuk Seri Fadillah Yusof.

Kedua-dua timbalan perdana menteri ini juga memegang jawatan dalam kabinet, dimana Zahid menyandang jawatan sebagai Menteri Kemajuan Desa dan Wilayah, manakala Fadillah menggalas jawatan sebagai Menteri Perladangan dan Komoditi.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“You Semua Jangan Marah I”-Sharifah Shahirah Disahkan Positif COVID-19 Kali Kedua

Pelakon dan penyampai radio, Sharifah Shahirah berkongsi khabar sedih mengenai dirinya telah disahkan positif COVID-19 buat kali kedua.

Penyampai radio Suria FM menerusi hantaran di Instagram, tampil memohon maaf terhadap semua pihak yang telah bertemu dengannya yang tidak mengalami simptom demam sebelum disahkan positif COVID-19.

“You semua jangan marah I, I sakan berjalan sana sini. Show, konsert anak. I tak nak salah you nak. I tak nak gambar you sebab I batuk manja. Ok minta maaf siapa yang jumpa kita. Kita memperoleh kekalahan yang ke 2 ni.”-Kongsi Sharifah Shahirah

A post shared by Shiera Al-Khaired (@shieraijoy)

Tinjauan Murai MY di ruangan komen hantaran Sharifah Shahirah mendapati rata-rata peminat dan rakan selebriti tampil menitipkan doa agar pelakon dan penyampai radio itu diberikan kesembuhan dengan cepat.

“Semoga segera sembuh 🤲🤲🤲.”- Datuk Sri Siti Nurhaliza

“Alaa..Sabar-sabar, Allah suruh rehat jap..Kerajaan baru kena berehat sikit okay. Hahaha.”-Datuk Fizz Fairuz

“InsyaAllah 3,4 hari nak suruh mu rehat.”-Datin Umie Aida

“Moga diberi kesembuhan kakak. Suka tengok video-video semangat kakak ❤.”-Siti Elizad


Hanya 1 Perkataan, Tulisan Annuar Musa Di Facebook Undang Rasa Tak Puas Hati Oleh Netizen

Perdana Menteri Malaysia, Datuk Seri Anwar Ibrahim membuat keputusan dengan membentuk 28 kabinet bagi kerajaan baru dibawah pimpinannya bagi tempoh lima tahun akan datang ini. Namun melihat ahli yang menyandang jawatan dalam kerajaan baru ini menimbulkan pelbagai respon di media sosial.

Pada Sabtu kelmarin, mantan Menteri Komunikasi dan Multimedia, Tan Sri Annuar Musa memuatnaik hantaran di laman Facebook beliau dengan coretan ringkas bagi menggambarkan perasaan yang dirasai tatkala melihat senarai anggota kabinet dalam kerajaan baru pimpinan Perdana Menteri ke-10.

Meski dalam hantaran yang dimuatnaik ahli politik ini tidak menyebut sebarang nama dalam jemaah menteri kerajaan baru ini, namum rata-rata warganet membuat telahan dengan berkongsi pandangan mereka menerusi kiasan diruangan komen.

“Kami yang rakyat marhaen ni lagi lah terdiam tan sri. Dibodohkan tak habis-habis macam tak ada nilai demi kuasa.”

“Jika orang yang disabit dengan pelbagai tuduhan. Ada kes di mahkamah pun boleh jadi timbalan perdana menteri. Jadi penjawat awam yang disabit kes mahkamah pun tak boleh digantung atau dibuang kerja dan lain-lain. Barulah adil.” Komen mereka

“Ingatkan tuan presiden nak bagi Tan Sri jadi timbalan perdana menteri, rupa-rupanya tuan presiden sendiri yang nak jadi timbalan perdana menteri.”

“Kes-kesnya akan ditarik balik atau ditutup.”

“Kami yang rakyat bukan saja terdiam datuk.. Dah jadi patung cendana dah.” Komen warganet

Sekadar info, bermula hari ini 5 Disember 2022, Perdana Menteri Anwar Ibrahim bersama anggota jemaah beliau memulakan tugas secara rasmi bagi mentadbir negara.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Kes Baju Tak Kalah Dengan Bini Ni”- Busana Mirip Jubah Konvo Da’i Syed Jadi Perbualan Netizen

Tahniah diucapkan kepada pendakwah selebriti dan penyanyi, Da’i Syed, 27, selamat diijab kabul dengan wanita pilihannya, Hana Ismail, 36, dengan sekali lafaz pada upacara pernikahan di Masjid Ibnu Mas’ud, Jalan Damai, Kuala Lumpur.

Tinjauan Murai.MY melihat satu video di Tiktok yang menyaksikan suasana resepsi mereka di Shah Alam. Namun, rata-rata warganet tertanya-tanya dengan reka bentuk busana yang dipakai oleh Da’i Syed pada hari persandingannya. Busana pakaianya hampir sama dengan busana Isterinya. Busana yang mempunyai lebihan kain pada bahu dan dilabuhkan hingga ke belakang.

Alhamdulillah again..tahniah both of u.. @Dai Syed & @Hana ismail …perjalanan kita jauh lagi kan kan kan… #daisyed #hanaismail #wedding

Namun, gelagat netizen memberi bayangan busana yang dipakai oleh Da’i Syed mencuti hati kerana masing-masing mengeluarkan pendapat tentang busana tersebut.

Sekadar info, Syed atau nama sebenarnya, Syed Shah Iqmal Syed Mohammad Shaiful bertunang dengan Nurulhana Ismail pada 16 November, baru-baru ini. Perkenalan pasangan merpati dua sejoli itu berlaku dalam masa singkat apabila disatukan oleh Umie Aida selepas Syed meluahkan rasa suka terhadap Hana.


[VIDEO] Aznil Nawawi Luah Rasa Sebak Tonton Persembahan Pertama Zamani Selepas Pembedahan Tulang Belakang

Pengacara tersohor, Datuk Aznil Nawawi meluahkan rasa sebak setelah melihat keadaan fizikal terkini Zamani Slam yang telah selamat menjalani pembedahan membetulkan tulang belakang yang membengkok disebabkan penyakit scoliosis di sebuah pusat perubatan di ibu kota pada awal November.

Menerusi video yang dimuatnaik di Instagram, dapat dilihat Zamani yang berada di atas pentas melakukan persembahan pertamanya setelah kurang dari sebulan pembedahannya berjaya dilakukan.

“Allahuakbar. Terima kasih kembalikan kesihatan dan keadaan fizikal @zamanislam_official kepada dahulu.

Menitis air mata gembira menonton persembahan pertama Zamani selepas pembedahan. Kurang dari sebulan selepas pembedahan dilakukan 😢.”-Tulis Aznil

A post shared by Datuk Aznil Hj Nawawi (@aznilnawawihm)

Hantaran Aznil turut dibanjiri dengan komen peminat yang meluahkan rasa syukur melihat keadaan Zamani yang dapat berdiri dengan sempurna, malah ramai yang mendoakan buat Zamani agar terus diberikan kesihatan yang baik.

“Alhamdulillah syukur..Semoga Zamani sentiasa sihat aaminn.”

“Syukur Zamani kembali sihat sekarang ni. Tapi sepatutnya dia kena berehat dalam 3 bulan ke atas untuk betul-betul sembuh.”

“Alhamdulillah.. Terus bekerja dia. Syukur Allah beri Zamani kesihatan yang baik.”

“Alhamdulillah. Dia nampak sihat. Happy sangat! Baru boleh enjoy tengok performance dia.”

Semoga Zamani sentiasa diberikan kesihatan yang baik dan dipermudahkan segala urusan..

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Tahu Dah Pura-Pura Putus…”- Netizen Sindir Janna Nick Buat Gimik Untuk Lagu Baru?

Pelakon dan pengacara, Janna Nick pernah menjadi bualan ramai selepas memberikan kapsyen ‘single’ menerusi video yang dimuatnaik di TikTok pada November, sehingga mendapat DM (Direct Message) oleh netizen yang menyifatkannya sebagai “mengada”.

Terkini, Janna dilihat rakannya yang juga penyanyi terkenal, Nabila Razali melakukan cover single Janna berjudul Mentari Setia.

“Thank you sahabat @nabila.razali. Thank you sebab ada di waktu aku down ❤🩹. Kadang-kadang banyak benda yang kita kena bersyukur. Salah satunya, sebuah persahabatan. Love you Bella.

Siapa-siapa yang cover #mentarisetia, InsyaAllah I will repost on my feed.”-Tulis Janna

A post shared by Janna Nick (@jannanick)

Walaubagaimanapun, terdapat komen dari segelintir netizen yang seolah-olah menyindir Janna yang melakukan gimik di atas berita perpisahannya bersama Dini Schatzmann untuk merilis single terbaharu.

“Nampak sangat..Marketing. Ni gimik je ni. Tak lama lagi keluar lah tu lagu baru hahha.”

“Tahu dah pura-pura putus, broken, rupanya nak promote lagu baru dia. Semoga baik-baik saja ya Dini & Janna. Janna kan pelakon hebat.”

Sekadar info, Janna Nick dan Dini Schatzmann telah menjadi pasangan kekasih sejak tiga tahun lalu, ketika sama-sama membintangi drama Bukan Cinta Aku pada 2019.


Maya Karin Tampil Bersuara Selepas Alami Serangan Panik Atas Pentas Di FFM-32

Nama pelakon, Maya Karin menjadi perhatian ramai selepas mengalami serangan panik di atas pentas Festival Filem Malaysia Ke-32 (FFM32) 2022 di Encore, Melaka, baru-baru ini.

Menerusi ciapan di Twitter, Maya dilihat menitipkan ucapan terima kasih di atas sokongan semua pihak, serta akui terkejut apabila ternyata ramai individu yang pernah mengalami situasi yang serupa dengannya.

“Terima kasih atas sokongan semua, and it’s has been suprising how many people can relate to this tbh.”-Ciapan Maya di Twitter

Menjengah ke ruangan komen, rata-rata netizen turut berkongsi pengalaman mereka yang pernah mengalami situasi yang sama, malah ramai yang turut menitipkan doa buat Maya agar sentiasa berada dalam lindungan Allah SWT.

“Saya salah seorang! Side effects of stroke amplifies this anxiety and panic attack. Memang boleh imagine perasaan bila kena tu. Rasa nak tido je.”

“Panic attack ni kalau dia datang boleh jadi pendek nafas.”

“Jaga kesihatan, dan sentiasa dalam lindungan Allah. Take care!.”

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Rangkul Anugerah Di FFM32, Beto Kusyairy Beri Peringatan Kepada Peminat Filem Tempatan

Kemeriahan Festival Filem Malaysia (FFM) ke-32 yang berlangsung pada 2 Disember 2022 (Jumaat) lalu masih lagi dirasai, apatah lagi ramai penggiat seni tanah air menerima anugerah serta pengiktirafan tinggi hasil dari usaha kerja keras yang dilakukan mereka dalam dunia perfileman.

Dalam 31 kategori dan anugerah yang tersenarai, bagi kategori Pelakon Pembantu Lelaki Terbaik dirangkul oleh Beto Kusyairy bagi filem Mat Kilau: Kebangkitan Pahlawan. Namun pelakon berbakat ini tidak dapat menghadiri festival berkenaan kerana kekangan masa serta tanggungjawab.

Menjengah ke Instagram pelakon filem Mat Kilau ini, Beto memuatnaik ucapan istimewa atas pengiktirafan dan anugerah yang diterimanya semasa di festival tersebut.

“Syukur alhamdulillah, walau gayat juga atas pengiktirafan setinggi ini. Ampun maaf kepada pihak festival kerana tak dapat bersama-sama meraya dan merai dek kekangan masa serta tanggungjawab sedia ada.” Tulisnya

Beto juga menitipkan ucapan buat warga disebalik tabir penerbitan filem Mat Kilau, dan juga buat pengarah filem berkenaan iaitu Syamsul Yusof.

“Kepada seluruh warga penerbitan #filemMatKilau terutama sang nakhoda @syamsulyusoffilm yang jerih perihnya aku tak boleh pertikai. Ini adalah hasil daripada kerja keras hempas pulas kau juga.” Tulisnya lagi

Dalam pada itu, Beto juga menitipkan terima kasih kepada orang ramai yang menyokong serta sempat berpesan agar masyarakat dapat terus menyokong filem tempatan menerusi saluran yang sah dan bukan sebaliknya.

“Terima kasih kepada yang menyokong. Terus semarakkan filem kita melalui cara yang betul. Tinggalkan tontonan cetak rompak khususnya filem-filem tempatan melalui telegram atau mana-mana platform yang tidak sah.

Sekecil inisiatif sebegini memberi impak besar kepada kami selaku penggiat untuk memartabatkan filem kita.

Semoga filem kita menjadi lebih baik di masa akan datang dari segala sudut selain menginspirasi antara satu sama lain berkat dari sokongan dan doa kalian.. InsyaAllah.” Coretnya

Sekadar info, selain Beto yang berjaya memenangi bagi kategori Pelakon Pembantu Lelaki Terbaik bagi filem Mat Kilau: Kebangkitan Pahlawan.

Datuk Adi Putra selaku teraju utama filem popular tersebut, juga berjaya memboloti anugerah Pelakon Lelaki Terbaik. Malah filem Mat Kilau juga mendapat anugerah istimewa bagi kategori Anugerah Khas Filem Box Office.


Pameran Hantu FFM32 Cecah RM40K, Eizlan Yusof ‘Cari’ CEO Finas?

Festival Filem Malaysia ke-32 yang diadakan di Encore, Melaka pada 2 Disember 2022 lalu dengan bertemakan ‘Filem Kita, Citra Kita’ merupakan majlis yang dinantikan penggiat seni perfileman tanah air.

Namun terdapat isu yang kurang enak terpalit di mana bekas ahli Perbadanan Kemajuan Filem Nasional Malaysia (FINAS), Datuk Seri Eizlan Yusof bersuara tentang kos pameran hantu yang dihasilkan anjuran Persatuan Sutradara Malaysia (FDAM) yang menelan belanja sehingga RM40,000.

Menjengah ke Instagram pengarah filem ini, Eizlan memuatnaik video di media sosialnya dan menyoal pengerusi Perbadanan Kemajuan Filem Nasional Malaysia berkaitan hal tersebut.

“Rumah hantu semasa Festival Filem Malaysia yang ke-32. Apa kena mengena dengan rumah hantu ni dan Festival Filem Malaysia ke-32 ni?

Dengar ceritanya RM40,000 dan melibatkan salah seorang daripada ahli perbadanan yang mempunyai kepentingan juga dalam persatuan. Bukan ini conflict of interest ke?

Rasanya pihak pengurusan tertinggi FINAS kena bersuara lah untuk memberikan kesahihan tentang isu ni. Betul atau pun tidak berlaku.

Dah lah ambil RM40,000 katanya. Lepas tu projek tu gagal. Melibatkan ahli perbadanan. Orang kuat dalam persatuan. Wah. Kalau betul benda ini, memang dah melampau dia orang ni!” Ujarnya

A post shared by Eizlan Yusof (@eizlanyusof)

Melihat muatnaik tersebut, pengarah filem terkenal Datuk Zulkifli M. Osman yang juga merupakan timbalan Persatuan Sutradara Malaysia memberi komen bagi menjawab soalan yang dilontarkan Eizlan diruangan komen.

“Pameran Hantu Filem FFM. Karaktor hantu-hantu dari filem divisualkan dan mendapat sambutan hangat termasuk kehadiran menteri sebelum ini.

Diluluskan kerana satu lagi cabang ilmu bagi pengunjung mendapatkan pengetahuan tentang tatarias, lakonan, solekan khas, penata lampu dan rekaan set bagi vidual filem hantu tempatan.” Komennya

Menurut Zulkifli lagi, beliau merupakan individu yang bertanggungjawab membuat kertas kerja bagi pameran rumah hantu tersebut. Malah Zulkifli juga menyangkal dakwaan Eizlan yang mengatakan projek berkenaan gagal kerana sambutan semasa majlis sangat menggalakkan.

“Saya timbalan FDAM yang membuat kertas kerja, bukan presiden FDAM. Ditutup awal sehari kerana memberi laluan kepada raptai FFM menggunakan tapak pameran tersebut bagi kelancaran majlis.

Semak media sosial Encore Melaka dan TikTok saya.. Lihat sambutannya. Bukan kecil-kecil set up bro, jauhkan lah dari tuduhan GAGAL..” Tulisnya

Melihat muatnaik terkini Eizlan, beliau telah membuat laporan polis di balai polis Ampang dan berharap agar pihak berkuasa dapat menyiasat isu tersebut.

Apa pandangan anda tentang isu ini, betul ke melibatkan kepentingan peribadi?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.